text:
दैनिक समाचारपत्र 'हिंदुस्तान' केर साप्ताहिक कॉलम 'ठाहिं -पठाहिं' मे नियमित रूपेँ व्यंग्य लिखिनिहार शरदिन्दु चौधरी
क एकटा व्यंग्य साझा क' रहल छी. एहि व्यंग्य केँ हिंदुस्तान ई कहि प्रकाशित करबा सँ मुंह फेर लेलक की एहि व्यंग्य मे कोर्टक अवमानना कयल गेल छैक. अहाँ पढ़ि क' कहू ,की ठीके एहि मे कोर्टक अवमानना कयल गेल छैक ? शरदिन्दुजीक एहि सँ पहिने 'गोबर गणेश'
नाम सँ एकटा व्यंग्य संग्रह सेहो बहरायल छनि - मॉडरेटर.
व्यंग्य
पदारथ करिया कक्काक हाथमे अखबार दैत, एकटा समाचार दिस इंगित करैत पुछलक- 'ई हाईकोर्टक फटकारवला समाचार पढ़लिऐक की नहि !
करिया कक्का बजलाह- एहि बातपर पहिनहि हमर पूर्वज ठोस बात कहि
गेल छथि. पहिने कहलनि - छौड़ी परिकल ढ़ौआपर', फेर ओहिसँ आगाँ कहलनि- 'झरकल
मुँह झपनहि नीक'. आब तोरा बुझबामे नहि अबैत छह तँ अखबार पढ़ि-पढ़ि चौंकैत
रहह.
- कक्का अहूँ हद्द करैत छी, एहि सामाचारमे कालेजमे हाजरीक
कमीपर छात्रालोकनि द्वारा ओकर परिपूर्तिक मांग कयल गेल छैक आ माननीय कोर्ट
दोसरे बात कहि मुँहपर ओढनी बान्हि क' चलब आ पार्के-पार्क घुमबाक कान बात
नहि देलक. ई तँ उचित नहि ने भेलै' पदारथ बाजल.
-तँ की कोर्ट की कहौ जे अहाँलोकनि स्वतंत्रताक लाभ लैत सवारी
सभपर नुमाइस करैत रहू आ लोके आँखि फेरि लिअय. आ की कोर्ट कहौक जे घरसँ
निकललि ई पढ़ुआ मैडमलोकनि, जे मुँह झांपि सगरे सैर करैत फिरैत छथि, तनिकर
हाजिरी लेबा लेल शिक्षिकालोकनिकेँ पार्क, सिनेमाहाॅल वा बाजार प्रांगणक
गेटपर तैनाती कयल जाय'.
- कक्का अहाँ कोनो बातपर एकदिसाहे किए बाजय लगैत छिऐ ?'
- हौ, हम किएक एक भग्गू होयब, जखन तोहर सरकारे कहैत छैक जे
अठारह वर्षसँ पहिने विवाह नहि होयबाक चाही आ दोसर दिस अठारहे वर्षमे ओकरा
फोटो पहचान- पत्र द' दैत छैक तँ एहिमे की माय-बाप करतैक आ की हम तों करबह.
बालिग जे करय से ओकर अधिकार'.
-'एकर माने कोर्ट जे कयलक सैह ठीक'. पदारथ पुनः बाजल.
- देख' पदारथ कोर्ट आब सेहो पाक-साफ रहि झंझटमे नहि पड़य
चाहैत अछि. सरकार से प्रतिदिन रोजगार देबाक बात कहैत छैक. तें पार्क ,
सिनेमा आ कि बजार प्रांगणमे मैथिली सेवी जकाँ जँ ककरो अंशकालिक चाकरी भेटि
जाइत छैक तँ ताहिमे हर्जे की ! हमरा तँ एहिमे प्रसन्नता होइत अछि जे एखनो
लोकमे लाज-धाख बाँचल छैक तेँ ने मुँह झांपि चलैत अछि आ 'झरकल मुँह झपनहि
नीक' मैथिली लोकोक्तिकेँ जिऔने अछि'.
ई कहि करिया कक्का गुम्म भ' गेलाह आ पदारथ सेहो चुपचाप दोसर समाचार पढ़य लागल.
संपर्क :
शरदिन्दु चौधरी
2A/39, इन्द्रपुरी, पटना-24
मो. 09334102305


c: text/html

text:
'ई-मिथिला' पर आइ सुभाष चन्द्र यादव'क हाले प्रकाशित उपन्यास
'गुलो' जकर लोकार्पण पटना मे सम्पन्न दोसर मैथिली लिटरेचर फेस्टीवल मे कयल
गेल छल, कें एकटा मनलग्गू अंश देल जा रहल अछि. जनतब हो कि ई
उपन्यास एहि सँ पहिने मैथिली द्विमासिक पत्रिका-मिथिला दर्शन मे धारावाहिकक रूप मे
प्रकाशित भ' चुकल छल, आ पछिला किछु समय सँ अपन भाषा एवं वर्तनीक
ल' कें लगातार विवाद मे बनल अछि, जकरा सुभाषचन्द्र यादव द्वारा 'पचपनिया
मैथिली'क नाम देल गेल अछि. पोथीक अंश' ओकर भाषा ओ वर्तनी मे बिना कोनो सुधार
संग देल जा रहल अछि, पढ़ि क' अपन विचार देब~माॅडरेटर.
'हमरा चिन्है छिही ? ने चिन्है छिही त' चिन्ह ले. हम छिऐ गुलो
मंडल. अही चौक पर घर छै. हमरा संगे ठेठपनी केलही त' बूझि ले. हम छिऐ गुलो
मंडल.'- ककरो पर खिसिआयल त' गुलो इएह कहै छै.
पचास-पचपन सालक गुलो लिकलिक पातर-ए. चाह बेचइ-ए. दोकान पर
बैठल-बैठल खोंखी करैत रहइ-ए. दम्मा छै. घरनियो रोगाहि छै. ओकरो दम फुलैत
रहै छै. ऊ दोकानक एक कात मे बैठल रहइ-ए. कोनो काज नै करइ-ए. दोकान
टुकदुम-टुकदुम चलै छै. बस डेढ़-दू सेर दूधक खपत. आ सेर तीन पौवा दूधक चाह
त' ऊ सब अपने पी जाइ-ए. ओकर परिवार मे सब चहक्कर छै. दू बेर भोर आ दू बेर
सांझ चाहबे करी.
गुलो पहिने गोंठ सिपौल मे रहै. आब कोसी चौक पर रहइ-ए. गोंठ मे
मरौसी बासडीह रहै ; घर रहै. गुलोक बाप रेलवे मे पेटमेन रहै. गुलो आ गुलोक
दुनू बहीन छोटे रहै, तबे माय मरि गेलै. गुलोक बाप मुनीलाल पर बिपति पड़ि
गेलै. नौकरी करय कि बाल-बच्चा कए पोसय ? बनरजी साहेब सहरसा मे रेलवेक बड़ा
बाबू रहै. बड़ा बाबू लए मुनीलाल सिपौल सए माछ लाए जाइ. बड़का-बड़का जिन्दा
कबइ. तैं बड़ा बाबू कए मुनीलाल बड़ प्रिय. मुनीलाल नौकरी छोड़ि देत त' ओहन
सुंदर माछ बड़ा बाबू कए के खिएतै ? बड़ा बाबूक मन नै रहै जे मुनीलाल नौकरी
छोड़य. सेहो रेलवेक सरकारी नौकरी. लेकिन नौकरी नै छोड़त त' धीयापूता कए के
पोसतै ?
बड़ा बाबू कहलकै- 'मुनीलाल, हम कोहने नेही सोकता तुम चाकरी कोरो ना चाकरी छोड़ दो. तोमारा मोरजी'.
मुनीलाल नौकरी छोड़ि देलक. घरे लग चाहक दोकान शुरू केलक. दोकानेक कमाइ सए
धीयापूता कए पोसलक. बेटा-बेटीक बियाह केलक. सब कए सखा-संतान भेलै. जेठकी
बेटीक भाग नीक नै रहै. तीन संतानक बाद ओकर मांग पोछाय गेलै. ससुरारि मे
अभेला हुअय लागलै त' मुनीलाल बेटी आ नाति-नातिन कए अपने लग लाए आनलक. नाति
कए चाहक दोकान पर राखय लागल. नाति चरफर-चलाक रहै. एक बेर मुनीलाल बेराम
पड़ल त' नाति अकसरे दोकान सम्हारि लेलकै. तहिया सए वएह दोकान चलबय लागल.
बाद मे नाना कए ठकि कए बासडीह लिखा लेलक. गुलो कए ओतए सए भागय पड़लै. गोंठ
सिपौल छोड़ि कए कोसी कए कोसी चौक, सिपौल आबि गेल. रोड कात मे बिहार सरकारक
जमीन पर बसि गेल आ चाहक दोकान शुरू केलक. गुलो अपन भगिना कए कहियो माफ नै
केलक. भगिना आब पैसावला भाए गेल छै आ गुलो कंगाल.
रेलवे मे रहैत मुनीलाल लोहा-लक्कड़क बहुत सामान बनबेने रहय.
छोट-पैघ खुरपी, कोदारि, खंती, दबिया, कुड़हरि, भाला, बरछी. ई सब अखनियो
गुलोक घर मे छै. इएह ओकर बपौती छिऐ. बाप-पुरखाक छोड़ल और कुइछ नै छै. गुलो
अथाह चिन्ता मे पड़ल रहइ-ए. ओकरा कहियो कोय हंसैत नै देखने हेतै.
रिनियाँ बहुत सुंदर छै. अपन जेठकी बहीन रूनियाँ सए बेसी
सुंदर. एक त' रूने ततेक सुंदर रहै जे ओकर बियाह ओहिना भाए गेलै. गुलो कए
कुइछ रहबो नै करै जे दइतिऐ. दस गोटय कए खिया देलकै सएह बहुत. लेकिन रिनियाँ
त' जुलूम छै. हंसइ छै त' बुझाइ छै जेना फूल झड़ैत हो. फूले सन उज्जवल
हंसी. रिनियाँक हंसी मे जादू छै. चुम्मक जकां खींचै छै. निश्चल निर्मल
हंसी. इजोरिया जकां छिटकैत. ओकर चलइ के, बोलइ के, ताकइ के ढंग लोग कए मोहि
लइ छै. जे देखलक देखिते रहि गेल.
रिनियाँ ककरो कुइछ कहि दइ छै. बात केहनो रहौ, खराब नै लागै
छै. एक टका मे दू गो बीड़ी दइ छै. रिनियाँ कए दू गो देलक त' कहै छै- 'ईह
बुढ़बा ! दुइए गो !' बीड़ीवला एकटा और दाए दए छै.
पावरोटी वला कए कहलक- 'हौ ! तू बड़ कंजूस छहक !' आ लहकलहा पावरोटी उठा लेलक. बेकरी बला टुकुर-टुकुर ताकैत रहल.
ककरो केला खाइत देखलक त' बाजल- 'भैया, अपने टा खाइ छहक !' आ ऊ एगो केला दाए देलक.
रिनियाँ कए चप्पल नै छै.अइ शीतलहरी मे खालीए पएरे दोकानक टहल
टिकोरा करइ-ए. दूर मे गड़ल कल पर सए पानि आनइए. चाहवला गिलास धोइ-ए. कखनू
चीनी त' कखनू पत्ती आनय दोकान जाइ-ए. पएर ठरि कए लोहा भाए जाइ छै. कहियो
छोटुआक चप्पल पहीर लेलक त' दुनू भाइ-बहीन मे मारिपीट भाए जाइ छै.
अंगना घर मे झाड़ू देनाइ, बरतन मांजनाइ आ भनसा केनाइ रिनियाँक
ड्यूटी छिऐ. माय बैठल-बैठल अढबैत रहै छै. मायक अढायब रिनियाँ कए खराप लागै
छै. ऊ त' अपने मने सबटा काज करिते छै. तइयो माय कंठ पर चढ़ल रहै छै.
रिनियाँ पिनकि जाइ छै- 'नै करबौ.'
'हे देखने जाहक अइ छौड़ी कए !' माय कहै छै.
रिनियाँ रोख नै राखइ-ए. लगले काज मे भीड़ि जाइ-ए जेना कुइछ
भेले ने हो. कतबो गारि, कतबो बात-कथा कहौ, रिनियाँ बिसरि जाइ-ए. आ अंगने सए
निहोरा करइ-ए -'बबा, कनी टा चाह हमरो दएह'.
'देखबहक छौड़िए ! काए बेर पिबही गे !'-बबा तमसाइ छै.
रिनियाँ कोनो उतारा नै दइ-ए आ चुपचाप झाड़ू लगबैत रहइ-ए. ओकरा इसकूल मे
पांच सय टाका भेटल रहइ. पोशाक राशि. दीदीजी कहने रहइ-'जुत्ता कीन लिहे.'
रिनियाँ पूछै छै-'बबा, कहिया कीन देबहक ?'
'लीहे ने. कीन देबौ.'- बबा सब दिन इएह गप कहै छै. कहियो कीनइ नै छै.
एक दिन रिनियाँ कहलकै- 'बबा, पांच गो टका दएह'.
'की करबिही ?'
'मेला देखबै'.
'ईह ! बड़ भेली-ए मेला देखैवाली. एतए सए भागबे कि नै ?'- बबा उखड़ि गेलै.
रिनियाँ पर रणचंडी सवार भाए गेलै. फुफकार छोड़लक- 'पांच सौ
लाइब कए देलियह. सबटा चाटि गेलहक आ पांच टका निकालै मे दांती लागै छह !'
गुलो फक पड़ि गेल. रिनियाँ हनहनाइत अंगना चलि गेलै.
(सुभाषचन्द्र यादवक उपन्यास 'गुलो' किशुन संकल्प लोक, सुपौल
द्वारा प्रकाशित कयल गेल अछि, पोथी मैथिलीक पहिल ऑनलाइन बुक स्टोर
Sappymart पर उपलब्ध अछि अहां अपन प्रति ओतय सं कीन सकैत छी)

robotstxt: allowed

filter: keep


text:
कोलकाता केर एक अंगरेजी अखबार मे छपल आलेख मे 'बिहारी' कें गरिआओल गेल अछि. ओना व्यंग्य सं शुरू भेल ई आलेख बिहारी समाज कें बेइज्जति क' ध' देने अछि. एहि खबरिक बाद सं कलकतिया बिहारी कें तामस चरम पर छल. जतय-ततय अखबारक प्रति जराओल. ई आलेख घोर गंजन भेल खुशवंत सिंह केर छनि, कहल जा रहल अछि, मुदा कोनो दोसर व्यक्ति द्वारा उपलब्ध कराओल गेल अछि. खैर जे हो अखबार पूर्ण रूपें दोषी अछि एहि तरहक सामग्रीक प्रकाशनक लेल. भारतक सांस्कृतिक राजधानी सं प्रकाशित होमयबला एहि अखबारक जतेक निंदा कयल जाय कम अछि. कलकतिया बिहारी अगुआ लोकनि शनिदिन सक्रियता देखबैत अखबारक प्रति डाहलनि. आ एकरा हिंदी अखबार बेस महत्वक संग छपलक अछि. ओम्हर कोलकाता मे दुर्गापूजा कें ल' अखबार सबहक कार्यालय आ प्रकाशन ४ दिन हेतु बन्न छैक. ओना अगुआ लोकनि पूजा केर बाद जोरगर विरोध केर धमकी देलनि अछि. एहि समूचा मामिला मे मिथिला विकास परिषद् केर सक्रियता सेहो बहुत बेसी देखल गेल अछि. मिविप केर राष्ट्रीय अध्यक्ष अशोक झा एकरा नारी केर अपमान रूप मे देखैत व्यापक विरोध केर बात करैत छथि. हुनका अनुसार समाचार पत्र पूर्ण दोषी अछि आ लोक मे गलत सन्देश पहुँचेबाक प्रयास कयल गेल अछि.
(मिथिमीडिया डेस्क)
(मिथिमीडिया डेस्क)
Tags: हालचाल


text:
नेपाली कांग्रेस नेता तथा पूर्वमन्त्री गगन थापा, सरकारके बेइमानीमे समाजवादी पार्टीके सेहो संँलग्नता रहल आरोप लगओने छथि ।जनकपुरस्थित पार्टी कार्यालयमे मंगलदिन आयोजित पत्रकार सम्मेलनमे नेता थापा, वर्तमान सरकार विगतके सम्झौतासभके बेवास्ता करित विधेयक लाबऽ लागल आरोप लगोने छथि । ओ, विधेयक लाबमे समाजवादी पार्टीसेहो सहयोग कएने बतबएत सरकारके बेइमानीमे समाजवादी पार्टी साझेदार रहल धारणा रखलन्हि । नेता थापा, वर्तमान सरकारके शक्ति दुरुपयोग रोकऽ दंशैकेबाद सडक संघर्षमे उतरबाक बतओलन्हि । संसदके सडकसँ जोड्बाक काज कांग्रेस करताह से हुनकर कहब छल । ओ, आबके मिसन संविधानके संशोधन करऽबएत स्वीकार्य बनएबाक रहल बतओलन्हि ।
Home मुख्य समाचार नेपाली कांग्रेस नेता तथा पूर्वमन्त्री गगन थापा, जनकपुरमे


text:
तेलांगना के मुद्दा पर पूरा तेलांगना इलाका एक छल. मुदा कि अहां मे एका अछि. अंतरराष्ट्रीय मैथिली परिषद के लोक 10 तारीख के धरना पर बैसल छथिन्ह. मुदा कि अहां के पता अछि जे चारि दिन पहिने 6 तारीख के अखिल भारतीय मिथिला राज्य संघर्ष समिति के बैनर ल क किछ लोक सेहो जंतर मंतर पर धरना देने छलखिन्ह.
नवका- पुरनका लेख सर्च करु...
एहन धरना-प्रदर्शन सं काज नहि बनत...
अलग मिथिला राज्य के लेल अंतरराष्ट्रीय मैथिली परिषद के लोक दिल्ली के जंतर-मंतर पर 10 तारीख शुक्र दिन धरना प्रदर्शन करि रहल छथिन्ह अंतरराष्ट्रीय मैथिली परिषद के एहि मे किछ दोसर सहयोगी संस्था के सेहो सहयोग मिल रहल छनि. हिनका सभक कहनाए छनि जे तेलांगना के मांग मानि लेल गेल जखन कि मिथिलाक मांग ओहिना पड़ल अछि. ई स्थिति तखन अछि जखन कि 1954 मे प्रथम राज्य पुनर्गठन आयोग के समय सं एकर मांग भ रहल अछि.
मुदा सवाल अछि जे अहां के मिथिला राज्य किएक देल जाए?
तेलांगना के मुद्दा पर पूरा तेलांगना इलाका एक छल. मुदा कि अहां मे एका अछि. अंतरराष्ट्रीय मैथिली परिषद के लोक 10 तारीख के धरना पर बैसल छथिन्ह. मुदा कि अहां के पता अछि जे चारि दिन पहिने 6 तारीख के अखिल भारतीय मिथिला राज्य संघर्ष समिति के बैनर ल क किछ लोक सेहो जंतर मंतर पर धरना देने छलखिन्ह.
तेलांगना के मुद्दा पर पूरा तेलांगना इलाका एक छल. मुदा कि अहां मे एका अछि. अंतरराष्ट्रीय मैथिली परिषद के लोक 10 तारीख के धरना पर बैसल छथिन्ह. मुदा कि अहां के पता अछि जे चारि दिन पहिने 6 तारीख के अखिल भारतीय मिथिला राज्य संघर्ष समिति के बैनर ल क किछ लोक सेहो जंतर मंतर पर धरना देने छलखिन्ह.
एहि सं कि होएत? चारि आदमी आई धरना पर बैसल छी...चारि लोक काल्हि धरना पर बैसब छी... चारि लोक दस दिन बाद बैसब ... एहि सं लोक मे कि संदेश जाएत अछि? तेलांगना राज्य के मांग के लेल ओहि इलाका के सभ एलएलए... एमपी एक छलखिन्ह. सभ एक सुर सं आवाज उठौलखिन्ह. हुनका सभ के इलाका के सभ लोक के समर्थन छनि. अहां के कतेक के अछि?
कि अहां के इशारा पर एकोटा विधायक... सांसद इस्तीफा देबय लेल तैयार अछि. कि अहांक इशारा पर पूरा मिथिला के लोक एकहुं दिन बंद राखय लेल... अपन चुल्हा-चौका बंद राखय लेल तैयार अछि? कि मिथिलाक एकोटा एहन नेता अछि जिनका अहां मुख्यमंत्री बनाबय जोकर योज्य मानैत होए? एकोटा एहन नेता छथिन्ह जिनका मिथिलाक लोक पर पकड़ होए? एकोटा एहन नेता छथिन्ह जिनका अखना बिहार सरकार आ भारत सरकार मे धाक चलय छनि?
दिल्ली मे धरना पर बैसि सिर्फ भाषणबाजी करला सं काज नहि चलत. अहां के आम लोक के लs क चलय पडत. आम लोक जखन तक शामिल नहि होताह अहांक कोनो धरना... प्रदर्शन... अभियान सफल नहि होएत. धरना प्रदर्शन मे शामिल कतेक लोक होए छथिन्ह... जतेक के अहां अपना संग ल जाए छी. जंतर मंतर पर दस-बारह...बीस लोक बैसल मिल जएताह. सराकर के एहि सं कोनो फर्क नहि पड़ैत अछि.
अगर अहां सभ मिथिला राज्य के लेल सच मे सीरियस छी तखन पहिने मिथिला इलाका मे जाsक लोक के एहि के लेल जागरूक करिऔ. हुनका सभ के बतबिऔं जे अलग राज्य किएक जरूरी अछि. मुदा अहां सभक पचासों गुट अछि आओर सभ गुट अपन-अपन राग अलापैत अछि. कोनो ईर घाट त कोनो वीर घाट. कोनो तालमेल नहि. कोनो सामंजस्य नहि.
राज्य बनाबय सं पहिने मिथिला मे मैथिली अनिवार्य करबाउ . मुदा अहां ई चाहिते नहि छी. दोसर ठाम छोडुं अहांक मिथिला मे नौवीं क्लास मे जाक क मैथिली पढ़ाएल जाएत अछि. आओर चूंकि लोक पहिने सं मैथिली पढ़ने नहि रहय छथिन्ह ताहि लेल एहि सबजेक्ट के चुनबो नहि करय छथिन्ह.
एहि के लेल अहां सभ कि क रहल छी? किछ नहि. एहि हफ्ता बिहार विधानसभा मे मैथिली के पहिल क्लास सं पढाबय के बारे मे चर्चा भेल . सरकार कोनो ध्यान नहि देलक. अहां सभ कि ओहि पर विरोध कएलौं? कोनो मिथिलाक विधायक एहि पर आवाज उठौलखिन्ह? कि एहि के लsक मिथिला मे कोनो विरोध प्रदर्शन भेल? किछ आवाज नहि उठल. त फेर सरकार किएक शुरू करत मैथिली पढानाए?
सरकार अगर राज्य बनाबय के लेल सोचबो करत त जखन अपन शिष्टमंडल इलाका के दौरा करय लेल भेजत त हुनका कि देखएबैन्हि? पूरा मिथिला इलाका मे एकटा दिशासूचक...एकटा साइन बोर्ड... एकटा दोकानक...घरक... दफ्तरक... स्कूलक बोर्ड... झंडा-बैनर...पोस्टर मैथिली मे नहि मिलतैन्हि हुनका. आब त एहन भ रहल अछि जे मिथिलाक लोक सेहो मैथिली छोड़ि हिन्दी बोलय छथिन्ह. लिखनाए त खैर लोक भूलिए गेल छथिन्ह. हमरो सेह हाल अछि मैथिली मे पढ़ाई नहि भेल... मुदा ई दोसर गप जे मैथिली सं प्रेम के कारण गलत-सलत लिख रहल छी.
अहां सभ राज ठाकरे के जतेक गरिआबिऔ... अगर मिथिलाक... मैथिलीक लेल किछ चाहय छी त अहांके हुनके जका रूख अपनाबय पड़त. आई देखिऔ राज ठाकरे के कारण सभ स्कूल मे मराठी पढ़ाएल जा रहल अछि. सभ रेलवे स्टेशन... रेडियो स्टेशन...एयर पोर्ट पर मारठी मे अनाउंस होएत अछि. सिनेमाहॉल आओर एयरलाइंस मे मराठी फिल्म देखाएल जा रहल अछि. सरकारी काम-काज मराठी मे भ रहल अछि.
कि अहांक एकोगो नेता...लीडर एहन छथि? जवाब साफ अछि-नहि. त फेर किएक हो-हल्ला करि रहल छी? आ त हंगामा मचा दिऔ आ फेर नीक सं चादर तानि क सुतल रहुं. दोसरो के चैन सं रहय दिऔ.
सदस्यता लें टिप्पणियाँ भेजें (Atom)


text:
अहां सभ के ई जानि कं अचरज होएत जे इंडिया मे दिन पर दिन लोकप्रिय भ रहल फेसबुक के उपयोग करय वाला के संख्या अमेरिका मे घटि रहल अछि.
सोशल नेटवर्किंग साइट मे फेसबुक सं पहिने ऑर्कुट के जलवा छल. मुदा फेसबुक अएला के बाद लोक ऑर्कुट... मायस्पेस जैसन सोशल नेटवर्किंग साइट सं हटिs क एहि पर चलि अएला.
मुदा आब लगैत अछि जे फेसबुक के धाक सेहो कम भेल जा रहल अछि.
संख्या घटय के ई हाल अछि जे सिर्फ पिछला मास अमेरिका मे
एकर करीब साठ लाख उपयोगकर्ता एहि सं हटि गेलाह.
ई हाल तखन अछि जखन कि एकर शुरुआत अमरिके सं भेल छल. एहने हाल कइटा बड़का देश मे अछि. कनाडा मे तं करीब 15 लाख लोक एहि सं हटि गेलाह.
ब्रिटेन...नार्वे आओर रूस मे सेहो इहे हाल अछि. सभ ठाम लोक फेसबुक सं अपन खाता बंद करि रहल छथिन्ह.
ओना चीन... मैक्सिको...ब्राजील मे संख्या बढ़ल अछि. इंडिया मे सेहो करीब करीब एहने हाल अछि.
मुदा जेहि हिसाब सं फेसबुक पर चिरकुटई चलि रहल अछि... लागि रहल अछि लोक एहिठाम सं सेहो ऊब जएताह.
फोटो टैग करय के मामला पर लोक सभ सेहो विरोध करने छलखिन्ह. ककरो फोटो टैग करि देनाय... किनको अपन ग्रुप मे शामिल करि लेनाय. दस तरहक एप्स... गेम लोक के परेशान करि दैत अछि.
नहि चाहैत मेलबॉक्स मे सैकड़ों मेल भरि जाएत अछि. एहिना ग्रुप चैट लोक के नहि चाहितो परेशान करैत रहैत अछि. एहि सभ के देखैत लोक सभ फेसबुक पर अनाय कम करि देने छथिन्ह.
फेसबुक लोक के बड़ टाइम सेहो लs लैत अछि. एक बेर एहि पर अएलौं आओर तुरंत नहि लॉग ऑफ करलौं तं ओझरा जाएब एहि मे.
जन्मदिन के मुबारक सं लsक कमेंट करय तक. अहां कतहुं नहि कतहुं फंसि जाएब. अहांक समय केना खत्म भ जाएत पता नहि चलत.
एकर चक्कर मे दोसर दसटा काज नहि होएत आ देर सं होएत. एहि सं लोक धीरे-धीरे एतय सं हटि रहल छथिन्ह.
हमर ईमेल:-info@hellomithilaa.com
Deal a Day I Go Jiyo I HT Campus I Times Jobs.com I SNAP DEAL


text:
विकिपिडिया:प्रबन्धक अधिकारक लेल निवेदन
प्रबन्धक[सम्पादन करी]
प्रबन्धक अङ्ग्रेजीमें Administrators जेकरा एड्मिन्स वा सिसप (सिस्टम चलावएवाला व्यक्ति) कहल जाएत अछि । विकिपिडियाक प्रबन्धक वो सम्पादक सदस्य छी जे विकिपिडिया सिस्टमके किछ जरूरी तथा प्रतिबन्धित टुल्स वा विशेष आदेशसभक काममे लेवाक अनुमति रहैत अछि । जेना:- प्रबन्धक कोनो लेख वा पृष्ठके मेटा सकएत अछि, अन्य प्रयोक्तासभके प्रतिबन्धित कऽ सकएत अछि । कोनो लेख तथा पृष्ठ कऽ रक्षण कऽ सकएत अछि । आदि ।
आवश्यकता सभ[सम्पादन करी]
विकिपिडियामे प्रबन्धक पद प्राप्त करएक लेल प्रयोक्तासभ के निम्न चरण सभ कऽ आवश्यकता परएत अछि:-
- विकिपिडियाक बारेमे बढिया जानकारी राखएक साथ पृष्ठसभ के सम्पादन, अनुप्रेषण, फाइल लोकेट, श्रेणीकरण, आकृति के प्रयोग इत्यादी काम करए मे दक्ष होवाक चाही ।
- विकिपिडियामे खाता बनाके कमसे कम ३०००+ सम्पादन करवाक होवए पडत ।
- मैथिली भाषाक साथ अन्य भाषासभ के जानकार भएल जानकारी देखावएवाला आकृतिसभ अपन प्रयोक्ता पृष्ठमे राखवाक होवए पडत ।
- विकिपिडियामे खाता बनाएल कमसँकम ६ माह होमए पडत ।
- उपर देल गेल योग्यता सभ पुहुचल कोनो भी सक्रिय प्रयोक्ता अपन उम्मेदवारी फारम भएरक आवेदन कऽ सकएत अछि ।
प्रबन्धक पदक लेल निवेदनक प्रक्रिया[सम्पादन करी]
ध्यान देब: प्रबन्धक पदक लेल निवेदन करलाक पश्चात २ सप्ताह तक विकि समुदायके कोनो प्रयोक्ता अहाँ सँ प्रश्न पुईछ सकए अछि जेकर उत्तर देनाए या नैदेनाए अहाँ पर निर्भर करएत अछि । अहाँक आवेदन देलाक बाद मतदानक प्रक्रिया सेहो सुरु भऽ जाएत । कृपया आवेदन करलाक पश्चात ईमेलद्वारा वर्तमान प्रशासकसभ के सूचित करब तथा विकिपिडिया:चबुतरामे अपन आवेदनक सूचना देब जे सँ अन्य प्रयोक्तासभ सहो अहाँक आवेदन सम्बन्धमे जानि सकए आर अहाँक पक्ष/विपक्षमे मतदान कइर सकए ।
वर्तमान समय : १७:४७, २७ सितम्बर २०२२ (युटिसी)
निवेदन फारमके स्वरुप ई प्रकारक होवाक चाही:
==== प्रयोक्ता नाम ==== {{sr-request |स्थिति =   |user name = }} (अहाँ के बात) ~~~~ '''समर्थन''' '''विरोध''' '''बातचित'''
उदाहरण:XXXX के भरए के लेल ऐना भरब
==== XXXX ==== {{sr-request |स्थिति =   |user name =XXXX }} (अहाँ के बात) ~~~~ '''समर्थन''' '''विरोध''' '''बातचित'''
Nilam Karn[सम्पादन करी]
स्थिति: मतदान जारी...
- विकि: mai.wikipedia.org (stewardry • list 'crats • bot policy)
- प्रयोगकर्ता: Nilamkarn (वार्ता • सम्पादन • लौग • sulutil • प्रयोगकर्ता अधिकार • केन्द्रीय प्रमाणीकरण • मेटाएल योगदान • एक्सटुल • सिग्मा • इमेल)
नमस्ते
हमरा १ वर्षक लेल देल गेल प्रबन्धक अधिकारक अवधि समाप्त भऽ गेलाक कारण ई अधिकार स्थायी समयक लेल देल जाए ताहि लेल ई निवेदन समुदाय समक्ष राखि रहल छी। हम अपन प्रबन्धक अधिकारक सदुपयोग करि मैथिली विकिपिडिया पर सक्रियता जनाएत आएल छी। एखन हमर मैथिली विकिपिडियामे ८०००+ सँ बेसी योगदान अछि। ई विकिपिडिया पर हम निरन्तर रुप सँ महिला सँ सम्बन्धित लेखसभ पर काज केनए छी आ भविष्यमे सेहो ई काजकें निरन्तरता देब से प्रतिबद्दता व्यक्त करैलेल चाहैत छी आ प्रबन्धक अधिकारक लेल उपयुक्त उम्मेदवार मानैत ई अधिकार प्राप्तिक लेल समुदाय समक्ष निवेदन पेश करैत छी। धन्यवाद !--Nilam☡ ०८:१८, १७ जुन २०२१ (+0545)
समर्थन[सम्पादन करी]
- भाषाक निक जानकार आ प्रवन्धकिय काज निरन्तरता पुर्वक केनिहार संगहि समानताक लेल सेहो अहाँक ई दायित्व स्थायी रुपसँ होनाए आवश्यक अछि। समर्थन-- पंकज देव (वार्ता) १३:५६, १७ जुन २०२१ (+0545)
- समर्थन --Biplab Anand (वार्ता) २१:१९, १९ जुन २०२१ (+0545)
- समर्थन--Saroj Uprety (वार्ता) ११:४६, २० जुन २०२१ (+0545)
- समर्थन -- स्थायी रुपसँ लेल। --SM7--बातचीत-- २३:०९, १५ जुलाई २०२१ (+0545)


text:
जनबादी गणतन्त्र चीन
चीनी जनवादी गणराज्य (चीनी: 中华人民共和国) जकरा प्रायः चीन नाम सँ सेहो सम्बोधित कएल जाएत अछि, पूर्वी एसियामे अवस्थित एक देश छी । १.३ अरब निवासि भेल चीन विश्वक सर्वाधिक जनसङ्ख्या भेल देश छी आ ९६,४१,१४४ वर्ग किलोमिटर क्षेत्रफलक सङ्ग रूस आ क्यानाडाक बाद विश्वक तेसर सभ सँ पैग क्षेत्रफल भेल देश छी । एतेक विशाल क्षेत्रफल भेलाक कारण एकर सीमा सँ जुड़ल देशसभक सङ्ख्या सेहो विश्वमे सर्वाधिक (रूसक बराबर) अछि । ई देशक उत्तर सँ दक्षिणावर्त्त: रूस, मङ्गोलिया, उत्तर कोरिया, भियतनाम, लाओस, म्यान्मार, भारत, भुटान, नेपाल, तिब्बत, पाकिस्तान, अफगानिस्तान, ताजिकिस्तान, किर्गिस्तान आ कजाकिस्तान आ उत्तर पूर्वमे जापान आ दक्षिण कोरिया मुख्य भूमि सँ दूरी पर अवस्थित अछि ।
इतिहास[सम्पादन करी]
चित्र दीर्घा[सम्पादन करी]
सन्दर्भ सामग्रीसभ[सम्पादन करी]
- ↑ ई नाम पिनयिनमे लिखित Zhōnghuá Rénmín Gònghéguó क देवनागरी लिप्यन्तरण छी । यदि अहाँ सही लिप्यन्तरण जानैत छी तँ कृपया एकरा देवनागरीमे लिप्यन्तरित करी।
बाह्य जडीसभ[सम्पादन करी]


text:
बोल बम... बोल बम... आई सावन के पहिल दिन अछि. एकरे संग सुल्तानगंज सं बाबाधाम जा कs जल चढानाय शुरू भ गेल अछि. भरि रास्ता बोल बम... बोल बम सं गुंजय लागल अछि. आब भरि सावन सुल्तानगंज सं बाबाधाम के बीच शिवभक्त के लाइन लागल रहत. बाबा के जल चढ़ाबय वाला मे सिर्फ बिहार... झारखंड के लोक नहि रहैत छथि... आस पास के दोसर राज्य आओर विदेश के लोक सभ सेहो आबय छथि.
बाबाधाम मे जल चढ़ाबय के लेल सभ सं पहिने लोक सुल्तानगंज मे उत्तरवाहिनी गंगा मे झुबकी लगा... बाबा अजगैबीनाथ के जल ढ़ारि... आओर गंगाजल ल कांवड़ के संग बोल बम - बोल बम करैत विदा होए छथिन्ह. भरि रास्ता बाबा के नाम जपैत तीर्थाटन के एकटा अलगे आनंद उठाबैत छथि. सुल्तानगंज सं बाबाधाम के बीच लोक के शुद्धता के बड़ ख्याल राखय पड़य छनि. सभ तरह के व्यसन के त्याग दय छथि. भरि रास्ता सभ तरहक अवगुणके दूर राखय के कोशिश कएल जाएत अछि. पूरा ध्यान बाबा मे लगाएल जाएत अछि.
सुल्तानगंज सं जल ल बाबाधाम मे जल ढ़ारय तक करीब सय किलोमीटर के दूरी तय करय पड़य छनि. आम लोक ई यात्रा दू- तीन दिन मे तय करय छथिन्ह. घुमैत- फिरैत सभ देखैत ...जानैत-बुझैत पहुंचय छथिन्ह. एक दोसरा के जानय-पहचानय के मौका मिलैत अछि. गाम-घर के झंझट के पाछा छोड़ि बाबा मे ध्यान लगाबय के मौका मिलैत अछि. मुदा किछ लोक 24 घंटा के अंदर जल ढारनाय पसंद करय छथिन्ह. हुनका डाक बम कहल जाए छनि.
लोक बाबा के जल चढ़ाबय जाए छथि त कांवड़ के दौरान हिंसा... क्रोध... लोभ आओर जतेक दुर्गुण अछि... जतेक पाप अछि ओकरा छोड़ि दैत छथि. मुदा आई एकर उल्टा देखल गेल. एहि बेर झारखंड प्रशासन के तरफ सं डाक बम सुविधा नहि देबय के फैसला कएल गेल अछि. असल मे डाकबम के जल चढ़ाबय मे प्राथमिकता देल जाएत अछि आओर जल ढारय सं नहि रोकल जाएत अछि. प्रशासन के कहनाय अछि कि भीड़भाड़ के दौरान आसानी सं जल ढारय के लेल एहि प्रमाणपत्र के दुरुपयोग कएल जाएत अछि. जे डाकबम नहि रहैत छथि सेहो ई प्रमाण पत्र के जरिए बिना कोनो रोक टोक के जल ढारि लय छथि.
आब जखन झारखंड प्रशासन ई सुविधा बंद करि देलक त बिहार सरकार प्रमाण पत्र देनाय बंद करि देलक किएक त जखन ओहि ठाम प्रमाण पत्र के कोनो वैल्यू नहि रहत त द क कोन फायदा. हम अहां के एहिठाम ई बता दी कि सुल्तानगंज बिहार मे अछि आओर बाबाधाम ... देवघर झारखंड मे. प्रमाण पत्र नहि मिलला पर सुल्तानगंज मे डाक बम... डाक कांवड़िया एतेक खिसिआ गेलाह कि ओहि ठाम से सूचना केंद्र बनल छल ओकरा तोड़ि देलाह. जतेक सामान छल सभ के फेंक देलखिन्ह... खुब हंगामा कएलाह. कांवड़िया के तोड़फोड़ करैत दृश्य देखि मन उचैट गेल. कि ई सभ तीर्थटन करय गेलाह अ आ मारिपीट करय.
मुदा एकर बाद जखन पुलिस पहुंचल त पुलिस सेहो डाकबम कावड़िया के दौड़ा-दौड़ा पीटलक. सभ कांवडिया पीटएला. धर्म करय गेल छलाह... पुलिस सं पीटएला. पुलिस जमि क लाठी भांजलक. ओना हंगामा के बाद मुख्यमंत्री नीतीश कुमार झारखंड के राज्यपाल सं बात कएलखिन्ह, राज्यपाल जी एहि पर विचार करय के बात कहलखिन्ह. आब देखु आगा कि होएत अछि.
ओना बाबा के जल ढारय के सिलसिला शुरू भ गेल अछि. भरि रास्ता के संग बाबाधाम के मंदिर मे भक्त सभ के तांता लागि गेल अछि. लोक भोरे सं... अनरौखे सं गंगाजल... बेलपत्र... फूल माला ल जलाभिषेक करि रहल छथिन्ह. सरकार के तरफ सं सेहो लोक... शिव भक्त के सुविधा लेल काफी व्यवस्था कएल गेल अछि. एहि ठाम के प्रसाद के रूप मे पेड़ा रहैत अछि ओकरा खाय के आनंद दोसरे अछि. मन तृप्त भ जाएत अछि. एहि ठामक जकां पेड़ा आओर कतहुं नहि मिलत. त देखय कि छी जल्दी तैयार होउ... चलु बाबा धाम.


text:
Home
/
डाo शशिधर कुमर
/
सिनेमा
/
बेमेल बियाह पर आधारित अछि फिल्म 'हमर सौतिन'
बेमेल बियाह पर आधारित अछि फिल्म 'हमर सौतिन'
आइ पहिल बेर कोनो मैथिली चलचित्रकेँ छविगृहक पर्दा पर देखबाक अवसरि प्राप्त भेल । एहिसँ पहिने जखन कोनो मैथिली फिल्म सिनेमा हॉलमे लगैत छल हम बाहरे रहैत छलहुँ आ जा धरि कोनहु अवकाशमे गाम अबैत छलहुँ ता धरि फिल्म छविगृहक देहरि नाँघि चुकल रहैत छल । परञ्च देखैत अवश्य छलहुँ – सी॰डी॰ वा डी॰वी॰डी॰ पर । देखने तऽ ओहो फिल्म सभ छी जकर सी॰डी॰ नञि बनल, जेनाकि ममता गाबए गीत, कन्यादान, भौजी माए – दूरदर्शन पर । खैर, प्रेक्षागृहक हमर ई पहिल मैथिली फिल्म आ तेँ विशिष्ट फिल्म छल – “हमर सौतिन” ।
फिल्मक कथावस्तु निश्चित रूपेँ सर्वसामान्य थिक । बहुतो दर्शकलोकनिकेँ एकर साम्य जितेन्द्र युगक कोनो हिन्दी फिल्म वा कोनो आन मैथिली फिल्मक कथावस्तु सदृश बुझि पड़ैत छन्हि । फिल्मक कथावस्तु बेमेल बियाह (शैक्षणिक रूपेँ) पर आधारित अछि आ एहि बेमेल बियाहक परिणाम जे सभ होइत अछि से एहि फिल्मकेँ दिशा प्रदान करैछ । स्व॰ राजकमल चौधरीक “ललका पाग” केर नायकक डेग अन्ततः ठमकि जाइत छन्हि परन्तु एहि फिल्मक नायकक डेग एकाएकी क्रमशः बढ़िते चलि जाइत छन्हि । आ ई बढ़ैत डेग जे – जे करओलक से पर्दा पर अभिनित भेल ।
कथावस्तु किछु एकरंगाह होइतहुँ एहि फिल्मकेँ विशिष्ट बनबैत अछि – विशिष्टे नञि, अपितु सर्वथा विशिष्ट बनबैत अछि - एकर पटकथा, एकर संवाद, एकर छायांकन वा फिल्मांकन, एकर गीत-नाद आ एकर गीत-नादक राग-भाष वा संगीत । फिल्मक छायांकन विशुद्ध एखनुका मैथिल परिवेश मे कयल गेल अछि । एखनुका परिवेश जाहिमे मैथिल मिथिला आ मिथिलासँ बाहर अर्थात् मिथिलेतर क्षेत्रसभमे विभिन्न परिस्थितिमे संघर्षरत छथि ।
वास्तवमे डायलॉगक शब्द जाहि भाषामे बाजल जाइत अछि, ओकर उच्चार (Pronunciation / Phonetics / Phoenetics) सेहो ओहि भाषाक अनुरूप होयबाक चाही । मैथिलीमे बहुतो शब्द जेना लिखल जाइत अछि वस्तुतः तेना बाजल नञि जाइत अछि
। उदाहरणक लेल “अछि” केर सर्वसामान्य उच्चारण भेल “अइछ” जँ ओकरा “अछी” या “अऽछी” या “ओछी” बाजल जायत तऽ अनसोहाँत लागत आ दर्शककेँ प्रतिकर्षित करत । ई समस्या बहुतो मैथिली फिल्ममे दृष्टिगोचर भेल अछि । पर, एहि फिल्ममे ई दोष कोनहु पात्रक संवाद-कथनमे वा डायलॉग-डिलिवरीमे नञि आयल अछि । सर्वसामान्य उच्चारणक प्रयोगसँ डायलॉग सुनबामे कठाइन नञि लगैत अछि अपितु कर्णप्रिय आ रुचिगर लगैछ । संगहि संवाद-कथन कोनो पोथी वाचन नञि थिक । पोथीमे वा कागज पर मात्र शब्द लिखल वा टंकित कयल रहैत अछि – जकर कि कोनो विशिष्ट अर्थ होइत अछि । पर, ओहि शब्द वा पाँतीक मात्र अर्थे टा नञि होइछ – ओहि मे ओकर भाव सेहो निहित रहैत अछि । एहि भावक बिना संवाद-कथन पोथी-वाचन सदृश निर्जीव भऽ जाइत अछि आ ओकर विशिष्ट भावक संग कयल गेल संवाद-कथन सजीव भऽ उठैछ । एहि मैथिली चलचित्रमे हरेक अभिनेता ओ अभिनेत्री अपन अभिनयकेँ सजीवता प्रदान करबा मे सफल भेलाह अछि । संवाद-कथन या डायलॉग-डिलिवरी कृत्रिम नञि भऽ कऽ सहज आ प्राकृतिक लगैत अछि । अभिनय ओ संवाद परस्पर सहयोगी भऽ पुर्ण भावाभिव्यक्ति करैछ ।
। उदाहरणक लेल “अछि” केर सर्वसामान्य उच्चारण भेल “अइछ” जँ ओकरा “अछी” या “अऽछी” या “ओछी” बाजल जायत तऽ अनसोहाँत लागत आ दर्शककेँ प्रतिकर्षित करत । ई समस्या बहुतो मैथिली फिल्ममे दृष्टिगोचर भेल अछि । पर, एहि फिल्ममे ई दोष कोनहु पात्रक संवाद-कथनमे वा डायलॉग-डिलिवरीमे नञि आयल अछि । सर्वसामान्य उच्चारणक प्रयोगसँ डायलॉग सुनबामे कठाइन नञि लगैत अछि अपितु कर्णप्रिय आ रुचिगर लगैछ । संगहि संवाद-कथन कोनो पोथी वाचन नञि थिक । पोथीमे वा कागज पर मात्र शब्द लिखल वा टंकित कयल रहैत अछि – जकर कि कोनो विशिष्ट अर्थ होइत अछि । पर, ओहि शब्द वा पाँतीक मात्र अर्थे टा नञि होइछ – ओहि मे ओकर भाव सेहो निहित रहैत अछि । एहि भावक बिना संवाद-कथन पोथी-वाचन सदृश निर्जीव भऽ जाइत अछि आ ओकर विशिष्ट भावक संग कयल गेल संवाद-कथन सजीव भऽ उठैछ । एहि मैथिली चलचित्रमे हरेक अभिनेता ओ अभिनेत्री अपन अभिनयकेँ सजीवता प्रदान करबा मे सफल भेलाह अछि । संवाद-कथन या डायलॉग-डिलिवरी कृत्रिम नञि भऽ कऽ सहज आ प्राकृतिक लगैत अछि । अभिनय ओ संवाद परस्पर सहयोगी भऽ पुर्ण भावाभिव्यक्ति करैछ ।
एहेन अभिनय ओ संवाद-कथन केर जँ उचित पार्श्व संगीतक सहयोग भेटि जाय तऽ कहबे की – सोन मे सुगन्धि । सएह भेल अछि एहि फिल्ममे । संगीत पक्ष केर जादू मात्र पार्श्व संगीते नञि, फिल्मक गीत-संगीत पर सेहो चलल अछि । गीत एहेन जे बेर – बेर सुनबाक ओ संगहि गयबाक मोन करत । संगीत एहेन जे तकर ताल पर वा बीट्स पर अपनहि-आप मोन थिरकए लागत जकर अभिव्यक्ति दर्शकक वा श्रोताक हाथ आ पएरक आङ्गुरक थिरकनसँ सद्यः देखल जा सकैत अछि । एहि फिल्ममे प्रयुक्त पारम्परिक गीतसभमे सेहो एकटा नऽव प्रकारक द्रुत (फास्ट) बीट्स बला संगीतक प्रयोग कयल गेल अछि जाहिसँ ओकर मौलिकता प्रभावित नञि भेल अछि आ संगहि गीत सभमे नऽव जान-पराण आबि गेल अछि । एहने गीत आजुक युवा वर्गक मांग सेहो थिक ।
एतबाक बादो किछु चीज जरूर अखरैत अछि । पहिल तऽ मैथिली फिल्मक पोस्टर पर “.......... की प्रस्तुती” छपल होयब । दोसर, फिल्मक बीच–बीचमे ठाम–ठाम धुम्रपानक चेताओनीकेँ हिन्दीमे देखाएब । खैर, ई सभ फिल्मक अंश नञि अछि । फिल्ममे बियाहक बादसँ लऽ कऽ मध्यान्तर धरि राधाक घोघ निपत्ता अछि । कने काल केर लेल मानि लियऽ राधा अनपढ़ छलीह, गँवार छलीह पर सासुरमे घोघ नञि करब वा कम सँ कम माथ पर नुआ नञि लेब फिल्मक कथावस्तु पर नञि बैसैत अछि । आ जञो कहैत छी जे अनपढ़ होयबाक संग – संग बताह सेहो छलीह तऽ फिल्मक उत्तरार्धक कथाबस्तुसँ मेल नञि खाइत अछि । फिल्ममे एतेक सभ भेलाक बादो राधाक सासुक चुप्पी वा उदासीनता किछु पचैत नञि अछि । कोनो माएक सहज मनोविज्ञानसँ मेल नञि खाइत अछि । फिल्मक पहिल रीलमे अवाज सेहो किछु कम स्पष्ट बुझना गेल पर तकरा बाद से त्रुटि पुर्ण रूपेण सुधरि गेल अछि ।
फिल्मक परिप्रेक्ष्य पुर्णरूपेण सामाजिक आ पारिवारिक अछि । हाँ, एहिमे कतहु – कतहु युगकेँ देखैत किछु नऽव प्रयोग अवश्य भेल अछि जे कि समीचीन थिक । फिल्म “सिनेमास्कोप” मोड मे बनल अछि; घरेलु विडियोग्राफीबला कैमरासँ नञि बनाओल गेल अछि । तेँ पैघ पर्दा पर चित्र फटैत नञि अछि । पैघ पर्दा पर - खास कऽ आयताकार पर्दा पर – चलचित्र बड्ड सुन्नर लगैछ । हम एहि फिल्मक मुल्यांकनमे कतेक सही छी आ कतेक गलत – से तऽ आन दर्शकलोकनि फिल्म देखलाक बात बतओताह । तेँ सभ मैथिलजनसँ निवेदन जे एहि फिल्मकेँ एक बेर अवश्य देखू आ अप्पन सहमति वा असहमति नीचाँ कमेण्टक रूपमे जरूर लीखू ।
डाॅ शशिधर कुमर
मो. 8292920321
बेमेल बियाह पर आधारित अछि फिल्म 'हमर सौतिन' Reviewed by Mukund Mayank on अप्रैल 03, 2015 Rating: 5


text:
सीतामढ़ी, मिथिला मिरर: बथनाहा थाना क्षेत्रक मझौलिया गाम स्थित खादीभंडार भवनमे पिछला 25 साल सं संचालित डाकघर स्थानांतरित करबा सं आक्रोशित ग्रामीणों पोस्टमॉस्टर छठू भगतकें बंधक बनाकए घंटो बवाल कएल गेल। डाक अधिकारीके विरुद्ध नारेबाजी आ जमिकए प्रदर्शन कएल गेल। ग्रामीणक आरोप छल जे, किछु दबंग व्यक्ति विभागीय पदाधिकारीकें रुपैयाक बल पर भाड़ा कमेबाक नीयत सं डाकघरकें निजी मकानमे स्थानांतरित करेलक अछि।
खादी भंडारक भवनमे संचालित डाकघरकें ग्रामीणक सुविधा भेटि रहल छ्ल। डाकघरमे आबए वलाक लेल एतए बैसबाक संग अन्य सुविधा सेहो उपलब्ध छल, मुदा निजी मकानमे स्थानांतरित हेबा सं ग्रामीणकें आबए-जाएक समस्याक संग बहुतो समस्या बढ़ि जाएत। अहि संबंधमे पूछला पर बंधक बनाओल गेल पोस्टमास्टर भगत ग्रामीणक आरोपकें सही बतबैत कहलनि जे, ई वरीय अधिकारीक आदेश पर निर्णय लेल गेल अछि।
खादी भंडारमे संचालित डाकघरके एवजमे किराया देल जा रहल छल। स्थानांतरितकें बाद सेहो किराया देबए पड़त। एहेनमे अनावश्यक रूप सं डाकघरकें स्थानांतरित करब समझ सं परे अछि।


text:
धनतेरस
कार्तिक कृष्ण पक्षक त्रयोदशी तिथिकेँ दिन भगवान धनवन्तरीक जन्म भेल छल ताहि लेल एहि तिथि धनतेरस या धनत्रयोदशी नामसँ जानल जाएत अछि। भारत सरकार धनतेरसकेँ राष्ट्रिय आयुर्वेद दिवसक रूपमे मनेबाक निर्णय केनए अछि।[१]
प्रथा[सम्पादन करी]
धन्वन्तरी जब प्रकट भेल छलाह ओही समयमे हुनकर हाथमे अमृतसँ भरल कलश छल। भगवान धन्वन्तरी जाए कलश लऽ प्रकट भेल छल तहि दुवारे ई अवसर पऽ बर्तन किनवाक परम्परा अछि। बहुतो ठाम लोकमान्यताकेँ अनुसार एहो कहल जाएत अछि कि एहि दिन धन (वस्तु) खरीदलासँ ओहिमे तेरह गुणा वृद्धि होएत अछि। एहि अवसर पऽ लोक धनियाक बीया खरीद कऽ सेहो घरमे रखैत अछि। दीपावलीकेँ पश्चात ई बीज/बीया कऽ लोकसभ अपन-अपन खेतमे रोपैत अछि।
धनतेरसक दिन चाँदी खरीदै कऽ सेहो प्रथा अछि। यदि सम्भव नै भेला पऽ लोकसभ कोनो बर्तन खरिद करैत अछि। एकर ई कारण मानल जाएत छै की ई चन्द्रमाक प्रतीक होएत अछि जे शीतलता प्रदान करैत छै आ मोनमे सन्तोष रूपी धनक वास होएत छै। सन्तोष सभसँ बड़का धन कहल गेल अछि। जकरा लऽ सन्तोष अछि ओ स्वस्थ अछि सुखी अछि आओर ओहि सभसँ धनवान होएत अछि। भगवान धन्वन्तरी जे चिकित्साक देवता सेहो छी हुनकासँ स्वास्थ्य आ सेहतक कामनाक लेल सन्तोष रूपी धनसँ बड़का कोनो धन नई छै।[२] लोकसभ एहि दिन दीपावली कऽ राति लक्ष्मी गणेशक पूजा हेतु मूर्ति सेहो खरिददारी करैत अछि। धनतेरसक साझ घरकेँ बाहर मुख्य द्वार पऽ आओर अङ्गनामे दीप जलाबऽक प्रथा सहो अछि।
सन्दर्भ सामग्रीसभ[सम्पादन करी]
- ↑ धन्वन्तरि जयन्ती राष्ट्रीय आयुर्वेद दिवस घोषित
- ↑ Hope-Murray, Angela (2013). Ayurveda For Dummies. John Wiley & Sons. प॰ 10. https://books.google.com/books?id=DHfCCAAAQBAJ&pg=PA10&dq=dhanvantari+ayurveda#v=onepage&q=dhanvantari.


text: पटना। पटना क लोक कए समुद्रक बीचक आनंद त नहि भेट सकैत अछि, मुदा सरकार हुनका लेल गंगाक कछैरि मे टहलबाक संग-संग गर्मागर्म भोजनक प्रबंध करि देलक अछि। गांधी घाट पर बिहार राज्य पर्यटन विकास निगम क रेस्टोरेंट बनिकए तैयार भ गेल अछि। पूरा शहर एकर चालू हेबाकबाट ताकि रहल अछि। रेस्टोरेंट मे गंगा क कछैरि दिस लागल ग्लास आकर्षण क केन्द्र अछि। लोक रेस्टोरेंट मे जलपान आ भोजन क संग-संग गंगा क लहर कए सेहो देखि सकैत छथि। रेस्टोरेंट मे बैसल लोक सीधा गंगा क धार देखि सकताह। दू तल मे आकर्षक रेस्टोरेंट क निर्माण कैल गेल अछि। गंगा क कछैरि मे बनल पटनाकइ पहिल रेस्टोरेंट छी। बिहार राज्य पर्यटन विकास निगम क अधिकारी क कहब अछि जे एकरा चालू करबाक घोषणा कहियो भ सकैत अछि। प्रथम चरण मे पर्यटन निगम एहि रेस्टोरेंट क संचालन करत, ओकर बाद प्राईवेट पार्टनरशिप मे चलेबाकतैयारी अछि। एहि रेस्टोरेंट क चालू भेला स फ्लोटिंग रेस्तरां क सेवा मे सेहो सुधार एबाक संभावना बढि़ गेल अछि।


text:
पुरूषोत्तम दास टंडन
पुरूषोत्तम दास टंडन (१ अगस्त १८८२ - १ जुलाई, १९६२) भारत के स्वतन्त्रता सेनानी छल। हिन्दी क भारत क राष्ट्रभाषा के पद पर प्रतिष्ठित करबावे मे उनकर महत्त्वपूर्ण योगदान छल। उनकर जन्म उत्तर प्रदेश के इलाहाबाद मे भेल छल। ओ भारतीय राष्ट्रीय आन्दोलन के अग्रणी पंक्ति के नेता तँ छल आ साथे समर्पित राजनयिक, हिन्दी के अनन्य सेवक, कर्मठ पत्रकार, तेजस्वी वक्ता आ समाज सुधारक सेहो छल। हिन्दी क भारत क राजभाषा क स्थान दीयावे के लेल ओ महत्वपूर्ण योगदान केलक। १९५० मे ओ भारतीय राष्ट्रीय कांग्रेस के अध्यक्ष बनल। उनका भारत के राजनैतिक आ सामाजिक जीवन मे नयाँ चेतना, नयाँ लहर, नयाँ क्रान्ति पैदा करै वाला कर्मयोगी कहल गेल अछि।[क] ओ जन सामान्य मे राजर्षि (संधि विच्छेदः राजा+ऋषि= राजर्षि अर्थात एहन प्रशासक जे ऋषि के समान सत्कार्य मे लगल हुए।) के नाम सँ प्रसिद्ध भेल। किछ विचारकसभ के अनुसार स्वतंत्रता प्राप्त करनाई उनकर पहिल साध्य छल। ओ हिन्दी क देश क आजादी के पहिले आजादी प्राप्त करै क साधन मानैत रहल आ आजादी मिले के बाद आजादी क बनाय रखै क। टण्डन जी क राजनीति मे प्रवेश हिन्दी प्रेम के कारण ही भेल। १७ फरवरी १९५१ क मुजफ्फरनगर 'सुहृद संघ` के १७अम वार्षिकोत्सव के अवसर पर ओ अपन भाषण मे ई बात क स्वीकार सेहो केने छल।[ख]


text:
हमर ईमेल:- hellomithilaa@gmail.com
नवका- पुरनका लेख सर्च करु...
आनंद शंकर नवका डीजीपी...
आनंद शंकर होताह बिहार के नवका पुलिस महानिदेशक...डीजीपी. आनंद शंकर सीनियर आईपीएस अधिकारी छथिन्ह आओर अखन नागरिक सुरक्षा के महानिदेशक पद पर छथिन्ह. ओ डी एन गौतम जी के स्थान पर पुलिस प्रमुख बनताह. गौतमजी 31 जुलाई के रिटायर भs रहल छथिन्ह.
एकटा आओर खबर ई अछि जे अनूप मुखर्जी बिहार के नवका मुख्य सचिव होताह. ओ 2 अगस्त के आरजेएम पिल्लई के स्थान पर मुख्य सचिव बनथिन्ह. मुखर्जी जी अखन विकास आयुक्त छथिन्ह.खबर त इहो अछि जे पिल्लई जी बिहार लोक सभा आयोग... बीपीएससी के अध्यक्ष बनि सकय छथि.
सदस्यता लें टिप्पणियाँ भेजें (Atom)


text:
Kislay Krishna :: किसलय कृष्ण (उद्घोषक)
मैथिलीक युवा फिल्मकार आ उद्घोषक किसलय कृष्णक जन्म 13 दिसम्बर 1979 केँ सहरसा जिलाक भकुआ गाममे भेलनि । प्राथमिक आ माध्यमिक शिक्षा गामसँ लेलाक उपरान्त टी एन बी कालेज भागलपुर सँ आइ एस सी आ दिल्ली विश्वविद्यालय सँ स्नातक आ एम ए केर परीक्षा प्रथम श्रेणी मे उतीर्ण केलाह । मातृभाषा प्रति प्रेम हिनका आरम्भ सँ रहलनि । विभिन्न अखबार आ टीवी चैनलमे रहैत ई मैथिली लेल बहुत काज केलनि । टेलीविजन आ सिनेमामे सक्रिय रहैत मैथिलीमे कैकटा लघुफिल्म आ वृत चित्रक लेखन निर्देशनक संगहि साहित्यमे सेहो सक्रिय छथि । करीब एक दर्जन कथा सहित कतेको गीत गजल प्रकाशित ओ प्रसारित छनि । विडिओ पत्रिका मिथिला भारती आ मैथिलीक फिल्म पत्रिका परिकल्पनाक संपादन संग सौभाग्य मिथिला टीवीक झारखंड प्रभारी सेहो रहि चुकल छथि । विद्यापति धाम लछमिनियाँ, सहरसाक स्थापना मे हिनक उल्लेखनीय योगदान रहल अछि। मैथिली मे अश्लीलता आ पैरोडी संगीतक परम विरोधी किसलय कृष्ण मैथिली मंचक सार्थक उद्घोषक रूपमे चर्चित छथि । मैथिली सिनेमाक इतिहास संग विभिन्न पोथीक लेखक किसलय कतेको प्रोडक्शन हाउसमे क्रिएटिव हेड रहि चुकलाह अछि जाहिमे नीलम फिल्म्स ,शूटवुट एण्टरटेन्मेण्ट आदि प्रमुख अछि । भाषा संस्कृति मे उत्कृष्ट योगदान लेल नेपालमे अन्तरराष्ट्रीय सद्भावना सम्मान, संस्कृतिदूत सम्मान, मिथिला मिरर सम्मान, विनय तरूण पुरस्कारसँ सेहो सम्मानित छथि । मैथिली सिनेमा पर शोधग्रंथ लिखबा लेल हिनका दिल्ली सरकारक मैथिली भोजपुरी अकादमी सँ अध्येतावृत्ति भेटि चुकल छनि ।


text:
मुम्बई। 24 दिसम्बर। जारी कायल गेल नबका करंसी नोट केर कमी क' देखैत नासिक के करंसी नोट प्रेस (CNP) मे रोज छापल जाय बला 500 टाका के नबका नोटक संख्या मे तीन गुना बढ़ोतरी कायल गेल अछि। CNP के सूत्र सँ प्राप्त जानकारी के मुताबित 500 टाका के नोटक छपाई मे भारी बढ़ोतरी कायल गेल अछि। जते नवम्बर के मध्य मे 35 लाख नोट रोज छपैत छल, आता आब रोजाना एक करोड़ नोट छापल जे रहल अछि। नासिक मे रोजाना अलग - अलग तरहक एक करोड़ 90 लाख नोट छापल जे रहल अछि जाहिमे एक करोड़ सिर्फ 500 टाका के अछि। आन नोट मे 100, 50 अर 20 टाका के नोट शामिल अछि। अपने के बता दी कि नासिक केर प्रेस म' 2,000 टाका के नबका नोट नहि छपैत अछि।
नोटबंदी के बाद से कैल्ह शुक्रवार दिन CNP सबसे बेसी संख्या मे करंसी भेजना अछि। एहिठाम से RBI क' कुल 4 करोड़ 30 लाख मिलियन नोट भेजल गेल अछि जाहिमे 1 करोड़ 10 लाख नोट सिर्फ 500 टाका के छल जखनकि 1 करोड़ 20 लाख नोट 100 टाका आर एक-एक करोड़ नोट 50 आर 20 टाका के शामिल छल। नोटबंदी के बाद पहिल बेर 11 नवम्बर क' CNP रिजर्व बैंक क' 500 टाका के मात्र 50 लाख नोट भेजना छल। पिछला 43 दिन मे CNP रिजर्व बैंक क' अलग-अलग तरहक कुल 828 मिलियन नोट भेजना अछि। जाहिमे 250 मिलियन नोट केवल 500 टाका के छल। पिछला तीन दिन मे CNP 8 करोड़ 30 लाख नोट छापने अछि जाहिमे 3 करोड़ 75 लाख नोट सिर्फ 500 टाका के अछि।
एहेन अंदाजा लगाओल जे रहल अछि कि 31 जनवरी तक CNP अलग-अलग तरह के 800 मिलियन करंसी नोट छपत। जाहिमे आधा नोट केवल 500 टाका के होयत। गौरतलब अछि कि देश म' नोट छपाई बला मात्रा 4 प्रेस अछि। एहि चारो मे सँ 2 कर्नाटक के मैसूर मे आर बंगाल के सलबोनी मे रिजर्व बैंक केर अछि जखन की 2 नासिक आर देवास केर सिक्यॉरिटी प्रिंटिंग ऐंड मिंटिंग कॉर्पोरेशन ऑफ इंडिया लिमिटेड के अछि। नोटबंदी के बाद से CNP मे रविवार केर छुट्टी नहि होयत अछि। ऐहिक अलावा ऐता आब लंच आर डिनर ब्रेक सेहो नहि होयत अछि। कर्मचारिय सभक काजक पहर के सेहो11 घंटा तक कायल गेल अछि।


text:
धादिङ जिला
धादिङ नेपालक मध्यमाञ्चल विकास क्षेत्रक बागमती अञ्चलम अवस्थित मध्य पहाडी जिला छी। उत्तर हिमालय पर्वतससँ दक्षिणक महाभारत पर्वत श्रृङ्खलातक फैलल नेपालक एकमात्र जिलाक रूपमा परिचित धादिङ प्रसिध्द गणेश हिमालक काखमा अवस्थित अछि। ई जिलाक विशेषता राष्ट्र निर्माता पृथ्वीनारायण शाहसँग मैदीकोट, सल्यानकोट, कानाकोट जस्ता ठाम्सभ प्रसँग जुडल अछि। तहिना प्रसिद्ध राष्टवादी प्रधानमन्त्री भिमसेन थापाक निर्माण कएल गेल बगैँचा, पौवा, मन्दिरसभ भग्नावशेषक रूपम सहो बुङकोटघाटम अखन्तक रहल अछि। त्रिशुली ई क्षेत्र सँ बहवाला प्रमुख नदि छी ।
जिलागत निर्वाचन क्षेत्र अन्तर्गत धादिङ जिला कऽ नक्सा[सम्पादन करी]
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत धादिङ जिला कऽ नक्सा नीचा देल गेल अछि। [२]
सन्दर्भ सामग्रीसभ[सम्पादन करी]
- ↑ "नेपालको राष्ट्रिय जनगणना २०६८ (गाविस तह)", नेपाल सरकार, राष्ट्रिय योजना आयोग, नवम्बर २०१२।
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.


text:
उदयपुर जिला
उदयपुर जिला नेपालक पूर्वाञ्चल विकास क्षेत्रक सगरमाथा अञ्चलक मध्य भागमे अवस्थित अछि। ई जिला महाभारत पर्वत श्रृङ्खलासँ चुरे पर्वतमालाधरिक भू-भाग समेटने अछि । एकर कुल क्षेत्रफल २०६३ वर्ग किलोमिटर रहल अछि । क्षेत्रफलक हिसाबसँ ई जिला नेपालक २७अम, पूर्वाञ्चल विकास क्षेत्रक चारिम आ सगरमाथा अञ्चलक दोसर स्थानमे पडएत अछि। देशक सबसँ पैग सिमेन्ट उद्योग "उदयपुर सिमेन्ट उद्योग" अहि जिलामे अछि ।
जिलाक इतिहास[सम्पादन करी]
पहिले उदय नाम करल राजा ई जिलामे शासन करैक कारण ई जिलाक नाम उदयपुर रहल गएल किम्बदन्ती सुनल जाएत अछि । वि.स. २०२८ सालसँ आगा ई जिलाक सदरमुकाम हालक पञ्चावती गाविसमे रहल उदयपुरगढी नामक ठाममे छल । विसं २०२८, जेठ ९ गतेसँ महेन्द्र राजमार्गक कदमाहासँ २७ कि.मि उत्तर गाईघाट नामक स्थानमे सदरमुकाम रहल अछि ।
भौगोलिक अवस्थिति[सम्पादन करी]
- अक्षांश:- २६ डिग्री २६' ३९" सँ २७ डिग्री १' १०" उत्तर
- देशान्तर:- ८६ डिग्री ०' ९" देखि ८७ डिग्री १' ०" पूर्व
- सिमाना:- पूर्व-सुनसरी आ धनकुटा, पश्चिम-धनुषा आ सिन्धुली, उत्तर-भोजपुर, खोटाङ आ ओखलढुङ्गा, दक्षिण-सिरहा आ सप्तरी
- क्षेत्रफल:- २०६३ वर्ग किलोमिटर
- औसत लम्बाई:- .... उत्तर– दक्षिण
- औसत चौडाई:- ..... पूर्व– पश्चिम
- भौगोलिक अवस्था: भित्री मधेश
- सदरमुकाम:- गाईघाट
जिलागत निर्वाचन क्षेत्र अन्तर्गत उदयपुर जिला कऽ नक्सा[सम्पादन करी]
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत उदयपुर जिला कऽ नक्सा नीचा देल गेल अछि। [२]
सन्दर्भ सामग्रीसभ[सम्पादन करी]
- ↑ १.० १.१ Household and population by districts, Central Bureau of Statistics (CBS) Nepal
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.
बाह्य जडीसभ[सम्पादन करी]


text:
नवका- पुरनका लेख सर्च करु...
टॉप करु आ घुमु देश
बिहारी विद्यार्थी सभ के लेल एकटा नीक खबर अछि. बिहार सरकार आब बोर्ड परीक्षा मे टॉप करय वाला विद्यार्थी के देश घुमय के मौका देबय जा रहल अछि. ई मौका सिर्फ टॉप टेन के नहि बल्कि टॉप 500 छात्र के मिलत.
सरकार के एहि पहल के अंतिम रूप देबय मे मानव संसाधन विभाग जुटय अछि. एहि के लेल रेलवे के रिजर्वेशन देखय वाला आइआरसीटीसी सं संपर्क कएल गेल अछि...आओर ई सभ जानल जा रहल अछि जे एकरा केना लागूकएल जाएत.
आइआरसीटीसी सं इहो पूछल गेल अछि जे एहि पर कतेक खर्च आएत? एकहिं बेर सभ छात्र के घुमाएल जाए आ बारी-बारी सं? एहि तरहर कइटा सवाल पर सेहो विचार भ रहल अछि.
बिहार सरकार के तरफ सं एहि सं पहिने 10वीं आओर 12वीं के टॉप-100 मे आबय वाला विद्यार्थी के छात्रवृत्ति देल जाएत छल. मुदा सरकार के माननय अछि जे आब छात्रवृत्ति के संग देश दर्शन सेहो करायल जाए.
सरकार के एहि भारत दर्शन सं विद्यार्थी सभ के देश के कोना-कोना घुमय के मिलतन्हि. ओ देश के प्रमुख पर्यटक स्थल... ऐतिहासिक स्थल धुमि सकताह ओहि के बारे मे जानि सकताह.
ई सरकार के बड़ नीक कदम अछि. एहि सं विद्यार्थी सभ के दिमाग खुलतन्हि. ओ बिहार सं बाहर के प्रमुख स्थल के खुद अपना सं जानि-पहचानि सकथिन्ह. एक-दोसरा के कला-संस्कृति-सभ्यता के बारे मे जानि सकथिन्ह.
मानसिक विकास के लेल पर्यटन के ई फंडा बड़ नीक अछि. नव-नव जगह जएताह...नव-नव चीज सीखताह. एहि क्रम मे कई तरहक लोक सभ सं सेहो मिलय के मौका मिलतन्हि जेहि सं ज्ञान के विस्ताह होएतन्हि.
एकर एकटा फायदा इहो होएत जे छात्र सभ मे आब टॉप आबय लेल कंपीटिशन बढत. छात्र सभ टॉप 500 मे आबय लेल जोर-शोर सं लगताह. जमि कs मेहनत करताह. पढाई-लिखाई करताह.
पोशाक...साइकिल योजना के बाद पढाई के प्रति लोक के जागरूकता लाबय के एहि कदम के सभ लोक के स्वागत करबाक चाही. सभ विद्यार्थी सभ के हमर शुभकामना.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
मीसा भारती के करीब 175 करोड़ टाकाक बेनामी संपत्ति जब्त
पटना। 12 सितम्बर। आयकर विभाग द्वारा बेनामी संपत्ति केर मामला म' राजद प्रमुख लालू प्रसाद यादव के बेटी आओर राज्यसभा सांसद मीसा भारती व दामाद शैलेश कुमार केर बेनामी संपत्ति सील करबाक अंतिम आदेश जारी कायल गेल अछि। एहि परिवार पर करीब 1000 करोड़ टाकाक जमीन किनबा म' हेरफेर करबाक आरोप सेहो अछि। आयकर विभाग के अंतिम आदेश नई दिल्ली म' सील कायल गेल संपत्ति के 90 दिनक बाद आयल अछि।
एहि बरख जून म' इनकम टैक्स डिपार्टमेंट द्वारा लालू यादव, हुनकर पत्नी आओर पूर्व मुख्यमंत्री राबड़ी देवी, बेटा आओर पूर्व उप मुख्यमंत्री तेजस्वी यादव, बेटि चंदा यादव, रागिनी यादव, मीसा भारती आओर हुनकर पति शैलेश कुमार के बेनामी संपत्ति सील करबाक मामला म'नोटिस थमाओल गेल छल। ऐहिक बाद विभाग द्वारा दिल्ली के वृजवासन स्थित एक फार्म हाउस, पालम विहार स्थित जमीन समेत करीब दर्जन भरी प्रॉपर्टी क' सील कायल गेल छल। एहिमे दक्षिणी दिल्ली के पॉश इलाका न्यू फ्रेंड्स कॉलोनी म' एक रिहायशी मकान आओर पटना के फुलवारी शरीफ इलाका म' 256.75 डिसमिल भूखंड पर बैन रहल शॉपिंग मॉल सेहो शामिल छल। आयकर विभाग द्वारा जब्त कायल गेल संपत्ति सभक बाजार भाव करीब 175 करोड़ टाका बताओल जे रहल अछि, जखन की कागज म' ऐहिक दाम मात्र 9.32 करोड़ टाका देखाओल गेल अछि।
मानल जे रहल अछि कि आयकर विभाग अगिला एक-दू हफ़्ता म' अदालत म' एहि बावत केस दर्ज करायत। आयकर विभाग बेनामी संपत्ति मामला म' पहिने राबड़ी देवी, तेजस्वी यादव, मीसा भारती आओर हुनकर पति शैलेश कुमार स' पूछताछ क' चुकल अछि। तेजस्वी आओर राबड़ी देवी स' आयकर विभाग करीब 13 सवाल पूछना छल, जाहिमे किछु के जबाब ओ सभ हां वा नहि म' देलनि बांकीक दस्तावेज पेश करि जबाब देलनि।


text:
वास्तवमे देखल जाय तँ आजादीके बादो मिथिलाक स्थिति दुर्भाग्यपूर्ण अछि। एखनो हजार-दुहजार लोक एक सङ्ग आबि दोसरक जमीन कब्जा कय रहल छथि। लाल झण्डा लगा अपन अधिकारके दाबी ठोकि रहल छथि।
जमीन सार्वजनिक हुए अथवा व्यक्तिविशेषक जोर-जबरदस्ती सँ कब्जा उचित नहि मानल जा सकैछ। आब ओ जमाना नहि छै जे लोक जमीन नहि बेचय छै। काज करू, पाई जमा करू, जमीन कीनू, घर बनाउ। एना लाठी बले दोसरके जमीन अथवा सार्वजनिक जमीन कब्जा करब उचित नहि। फेर अहाँमे आओर रोहंगियामे की अन्तर?
बिहार सरकार कर तँ चाण्डाल जकाँ असुलैत अछि तखनि भूमिहीन मैथिल लेल भूमिके व्यवस्था किएक नहि करैत अछि?
ठीक सँ देखल जाय तँ जनिकर जमीन कब्जा कयल जायत अछि अथवा चेष्टा कयल जायत अछि सेहो दुःखी, जाहि मैथिलके घर बनेबाक लेल जमीन नहि छै सेहो दुःखी।


text:
> मिसांप केर स्मारिका सेहो होयत विमोचित
कलकत्ता. मिथिला सांस्कृतिक परिषद् कोलकाता अपन स्थापना कालहि सं मैथिलीक प्रति जागृत रहल अछि. समय-समय पर मैथिली पोथी सभ सेहो पाठकक सोझा अनैत अछि. एही क्रम मे रविदिन ७ अक्टूबर २०१२ कें रामपद चौधरी लिखित बांग्ला पोथीक मैथिली अनुवाद 'दाग' केर विमोचन कयल जायत. पोथीक मैथिली अनुवाद सूर्यदेव झा 'मयंक' केलनि अछि. परिषदक देवी शंकर मिश्र द्वारा पठाओल विज्ञप्तिक अनुसार एहि अवसर पर पोथीक स्मारिका 'परिषद् वार्ता' केर विमोचन सेहो होयत. कार्यक्रम दिगंबर जैन धर्मशाला, बड़ाबाजार (मछुआ) मे बेरू पहर ४.३० बजे सं शुरू होयत. वरिष्ठ साहित्यकार ओ चिन्तक नवीन चौधरी प्रधान वक्ता रूपें उपस्थित रहताह.
पोथी विमोचानक उपरांत दोसर सत्र मे राम लोचन ठाकुर केर अध्यक्षता मे काव्य गोष्ठी केर आयोजन कयल जायत. जाहि मे लक्ष्मण झा 'सागर', सूर्यदेव झा 'मयंक', पवन कुमार मिश्र, विनय भूषण, मिथिलेश कुमार झा, अनमोल झा, कामेश्वर झा 'कमल', अमरनाथ झा 'भारती', आशीष अनचिन्हार, रोहित कुमार मिश्र, रूपेश त्योंथ, अजय तिरहुतिया ओ अन्य पाठ करताह. परिषदक मंत्री मिथिलेश कुमार झा जनतब देलनि अछि जे श्रोता/दर्शक कें ध्यान मे रखैत काव्य-पाठ लेल पर्याप्त समय देल जायत.
कलकत्ता. मिथिला सांस्कृतिक परिषद् कोलकाता अपन स्थापना कालहि सं मैथिलीक प्रति जागृत रहल अछि. समय-समय पर मैथिली पोथी सभ सेहो पाठकक सोझा अनैत अछि. एही क्रम मे रविदिन ७ अक्टूबर २०१२ कें रामपद चौधरी लिखित बांग्ला पोथीक मैथिली अनुवाद 'दाग' केर विमोचन कयल जायत. पोथीक मैथिली अनुवाद सूर्यदेव झा 'मयंक' केलनि अछि. परिषदक देवी शंकर मिश्र द्वारा पठाओल विज्ञप्तिक अनुसार एहि अवसर पर पोथीक स्मारिका 'परिषद् वार्ता' केर विमोचन सेहो होयत. कार्यक्रम दिगंबर जैन धर्मशाला, बड़ाबाजार (मछुआ) मे बेरू पहर ४.३० बजे सं शुरू होयत. वरिष्ठ साहित्यकार ओ चिन्तक नवीन चौधरी प्रधान वक्ता रूपें उपस्थित रहताह.
पोथी विमोचानक उपरांत दोसर सत्र मे राम लोचन ठाकुर केर अध्यक्षता मे काव्य गोष्ठी केर आयोजन कयल जायत. जाहि मे लक्ष्मण झा 'सागर', सूर्यदेव झा 'मयंक', पवन कुमार मिश्र, विनय भूषण, मिथिलेश कुमार झा, अनमोल झा, कामेश्वर झा 'कमल', अमरनाथ झा 'भारती', आशीष अनचिन्हार, रोहित कुमार मिश्र, रूपेश त्योंथ, अजय तिरहुतिया ओ अन्य पाठ करताह. परिषदक मंत्री मिथिलेश कुमार झा जनतब देलनि अछि जे श्रोता/दर्शक कें ध्यान मे रखैत काव्य-पाठ लेल पर्याप्त समय देल जायत.
(Report: मिथिमीडिया ब्यूरो)
Tags: हालचाल


text:
सुखल मन तरसल आँखि
एहि मैथिली काव्य पोथीक नवकवयित्री मुन्नी कामत हमर अपन, हमर प्यारी दुलारी परिचीत नव युवती छथिन। हिनक जन्म परसा-नवटोली गामके श्रीमती लक्ष्मी देवी आ श्री दिलीप वर्मा जीक घर 17 जुलाई 1989 केँ भेल छन्हि। निर्मली महाविद्यालय सँ धरि हिन्दी आर्नस ग्रेज्युएट छथि। सूड़ियाही निवासी श्रीमान, अरूण कामत पिता रामविलास कामत सँ हिनक वियाह भेला सन्ता पति महोदयक संग साहिबाबाद-गजियाबाद (यू•पी•) मेँ रहैत अहर्निस साहित्य सेवा करैत छथिन। हिनक पहिल प्रकाशित 2014 ई• में तकर दोसर संस्करण वर्ष 2017 मेँ 126 पृष्टक बहरायल ई। दाम 151 टाकाक एहि सुखल मन तरसल आँखि ‘काव्य’ संग्रह मेँ दू अंकक सबसँ नम्हर संख्याँ एतेक कविताक गूंथल मालारूपे मौलिक रचना धारावाहिकताक अजस्त्रस्त्रोत फरिच्छ भ’ देखाइत अछि। मुन्नी जीक दोसरो पोथी प्रतिष्ठित प्रकाशन सँ निकैल चुकल छैक आ मैथिलीक कतेको पत्र-पत्रिकामे हिनक रचना छपल सेहो अछि। मुन्नी कामत केर संदर्भ में उमेश मंडल-पुनम मंडल (चाचा-चाची) जीक प्रोत्साहन जड़ि रूपे जमल छैक, से मुन्नी जी एहि सिनेहके ‘अपन बात’ में कहने छथि। डाॅ• शिव कुमार प्रसाद पोथी समीक्षक सेहो आशीर्वचन रूपे अपन अभिमत प्रकट करैत मुन्नीक बारे में कहलाह अछि-” मुन्नी कामति (वर्मा) मात्र मिथिलांचले नहि वरन् समस्त भारतक बेटीक ‘माउथ पीस’ बनि अपन काव्यके संग्रहक रूप देवाक प्रयास केलनि अछि।” युग-युगसँ संचित आगिके व्यक्त करैमे कवयित्री कतेक वेदनासँ गुजरल हेती से शब्दमे व्यक्त करब असान नहि। हम कवयित्रीक वेदनाके नमन करै छी। हम हूँ तँ कोनो बेटियेक संतान छी। भाषाक गढ़ैन अपपट होइतो अभिवंचित बेटीक भावके समाजक ऐना रूपे सोझा-सोझी करबामे सक्षम भेलीह अछि।एहि संग्रहमे पाठक जे मिथिलाक बेटीक दुखक अनेकानेक दृश्य कवियित्रीक मनक असंतोषे टा नहि; मिथिलाक बेटीक मनोदशाक छवि दृश्यमान भेल अछि । ललनाक प्रति समाज केर पुरुखक आँखिमे नचैत चण्डालक नुकायल छवि उजागर करैत कवियित्री केँ चैनसँ जीबैक पलखैत नहि दए रहल छइ। पाँति देखू- बेटी शिर्षक कवितासँ-:
बेटी अभिशाप नै वरदान अछि’
तिलक बिहारिसँ
बेटीकेँ ने बहाबू ।
ई छी घरक लक्ष्मी
हमरा नै समान बनाबू।
नै अछि बोझ……..
दहेजक आगि शिर्षकसँ
सुनथुन यै सासु-माय
हमहूँ छी किनको बेटी
हमहूँ किनको दुलारी छी
हमहूँ 9 महिना किनको कोइखमे…..
दर्दकटीस कवितासँ
…… माइक सुन भेल आंचर
केतौ हराएल नुनुक बोल
असगर छोड़ि बुढ़ बापकेँ
बिछुरि गेल बेटा अनमोल।…
नोरायल आँखि शिर्षकसँ
….केना उजरल घर बसतै
केना एकर नोर सुखतै
और केतेक दिन
अहिना भोगतै ई भोग।..
मुन्नी कामत केर पहिल कविता सँ शुरू भ’ जाइछ समाजकेर बीच असमानताक मनोदशा जकर एक बानगी’ समरपित होइत बेटी’ शिर्षक मेँ द्रष्टव होइछ-:
जहिया एकर जन्म भेल
तहिए डिबिया मिझा गेल,
सभ कहलक कलंक एलौ
छठिहारो सँ गीत हेरा गेल।
जँ-जँ ई नम्हर भेल…..
31 बाँ क्रम पर पृष्ट सं• 53 मेँ पाठकके सुखल मन
तरसल आँखि भेटत, जाहिमे पाँति अछि:-
एगो सहारा छल
गरीबक
आगरा रोटी पर
भेल पियाउजक।
ऊहो सुआद छिनायल जाइए…
पेहमे जुन्ना आ मुँहमे अपने सँ बज्जर खसाबी सन
निशान मैथिली अभिव्यक्ति रूपे श्रीमती कामतजी
करैत निछछ गरीबी दिश ध्यान आकृष्ट केलीह।
हम कहि सकैत छी नवसिखुआ आ हिन्दी में कलम उठौनिहारि मुन्नी कामत आदरणीय कथाकार श्री जगदीश प्रसाद मंडल जीक पोथी पढ़ि-पढ़ि में मैथिलीक प्रति जागरूक भेलीह आ से मातृ भाषा में अपन रचनावलीक माध्यम अक्षय भंडार के भरयमे आगू अयलीह। हिनक रोचक मौलिक उद् बोधन जहन छपैत य तँ पाठक आ उत्सुक लेखकीय प्रहरी सेहो समय निकालबाक फिराकमे रहैछ आ हुनका मो• पर सेहो आशिष दैत प्रशंसा करैत रहल हन। ताहिमे एकटा हमहू छी। कोनो भाषाक सुहद साहित्यकारमे भेद नहिँ तेँ हिनक पोथी दर्जनो भाषामे अनुवाद हुअय से भविष्य में आश करैत छी। आवरण पृष्ट पर लाइव सासु माय सन फोटो मूक वार्ता करैत बहुत किछ कहैत छथिन। मैथिलाक गाम गाम में पंजीकृत पुस्तकालय एहि पोथीक मांग बढ़ाबैत तेसर संस्करण छापल लेल साकार से अपेक्षा करत सेहो विश्वास अछि।
लालदेव कामत
स्वतंत्र पत्रकार एवं लेखक


text:
|| लॉकडाउन : किछु कविता ||
लॉकडाउन-१
अपन मड़ैयाक दुआरि पर बेसुध सन पड़ल-ए यशोधरा
चैतक एहि अकलबेरा मे
कियो दुरूक्खा मे नै देखाइ छै.
धीरे-धीरे जागल सन निन्न मे जाइ लगैए यशोधरा
अधनिन्ना मे दालि-रोटी, नोन सन किछु बड़बड़ा रहल-ए
थोड़ेक दूर सँ अवाज अबै छै- "भूख से किसी की मौत नहीं होगी"
मेंमियानाइ छोड़ने बकरी एक बेर टुअर सन मेंमियाय छै
यशोधराक दूनू पएर थोड़ेक हिलै छै आ फेर निसबद्ध भ' जाइ छै
खुद्दीक आस मे दूटा चिड़ै ओकर पैर मे लोल मारै छै
यशोधराक चेतना मे बकरी लहालोट होइत देखाइ छै।
लॉकडाउन-२
अपन-अपन सीमा पर
अपन-अपन युद्ध लड़ि रहल-ए सभ
लुकझुक होइत साँझ मे
कत्तौ कुकूर जोर सँ कनै छै
ऑफिस सँ घुरल टिफनक बसियौरी नै छै एखन
पूरा सड़क छै कुकूरक लेल आरक्षित
महादेव बाबाक पीढ़ा आइ सोमवारियो पर सुखायल छै
काली-कंकाली मंदिर मे जोर सँ नै बजलै आइ घड़ी-घंटाल
मसानी बुढ़बा आइ नै देखायल कखनो
रातुक नौ बजिते निसबद्ध भयाओन लागय लगैत छैक चौबटिया तक
बीच बाट पर
अपन मुँह मे खियायल चप्पल लेने एक कुकूरक बच्चा दौड़ल
ओकर पाछू दौड़लै एक हेंज कुकुर
अपार्टमेंट सँ एकटा पोलिथिन खसलै बाट पर
अपार्टमेंट मे इजोत छलै
आ कुकूरक मुँह मे हड्डी।
लॉकडाउन-३
एक-दोसरा सँ डेराइ-ए लोक
ई ल' लेत हमर हिस्साक राशन
कत्तौ छींक ने दिये मुँह पर
एहि कोलाहलहीन भेड़ियाधसान मे
नुकायल-ए चोर-डकैत
ओकर बदलि गेल छै भेस
सभ ठाम तँ खाली भाषण छै
सभतरि कुशासन छै
कत्तौ दोगि-सोन्हि मे नुकायल छै दरेग
दोकान पर मारामारी छै
कियो तिरपित, तँ ककरो हकमारी छै
पंजाब-दिल्ली सँ चलल ककरो बेटा
साबुत नै पहुँच पबै छै गाम
कियो मजूरीक पाइ सँ कीनैए साइकिल
रस्ता मे भूखल पेटे खीचै-ए रिक्शा-ठेला
पहुँचबाक छै गाम
जे गाम ओ भूखक कारणें छोड़ि देने छल
आइ निछोहे दौड़ि पहुंच' चाहै-ए
बाट मे ओकरा दिय' पड़ैत छै कएक बेर अग्निपरीक्षा
गाम सीमान पर डंटा करैत छै स्वागत
ओ सजल गामक स्कूल मे अधपेटे-अधनीने बन्हायल रहै-ए
ओ एहन दंड लेल अभिसप्त-ए
जकरा ओ ने देखने-ए, आ ने ओकर कोनो गलती छै
ओ भूखक तोड़ तकबाक लेल गेल छल शहर गढ़य
जे देश सँ घृणा करैत भागल छल विदेश
ओ आबि रहल-ए पुष्पक विमान सँ
आ जे देश गढ़बा मे लागल छल
ओ पैदल, साइकिल, ठेला, ट्रक पर चढ़ि
घुरि रहल-ए भूखक देस मे।
लॉकडाउन-४
स्टेशन पर फोटो छपवा दानवीर
आगू मे राखि दै छै बिस्कुटक बोरिया
भूख सँ लहछल मजूर
टूटि पड़ै-ए ओइ बोरी पर
किछु लोक हंसि रहल-ए
किछु लगा रहल-ए आरोप
जे यैह सभ शहर मे रिक्शाक भाड़ा अधिक लैए
ई छी असभ्यक टोली
एकरे कारणें देश बदनाम-ए...
मालिक!
एहि मे बहुते झोल छै
मजूरोक कोनो माेल छै!
मालिक!
भूख सँ पैघ असभ्यता नै छै कोनो।
लॉकडाउन-५
ओ घूरि रहल-ए गाम
पैदल चलैत
पएर मे फोंका आ माथ पर
दुख-पोटरी लेने
पाछू पड़ल छै गिद्ध
ट्रेन/ट्रकक नाम पर ऐंठल जाइल छै पाइ
ओ चलि दै-ए पएरे
ओ मारल जाइए भूख सँ
ओ मारल जाइए ट्रकक गुल्ला सँ
ओ मारल जाइए ट्रेनक पटरी पर
ओ इनार मे फेकल जा सकैए
बन्हकी बनल कोनो काेल्डस्टोरज सँ
गायब कैल जा सकैए
ओकरा ट्रेन मे भूखक कारणें
रूकि सकैत छै सांस
जे बांचल-ए
ओ एखन नै गाबि सकैए
गोनो गीत
ओ निरंतर दौड़ल जा रहल-ए
अपन डिहबार दिस
ओकरा देखा रहलैए
ओलती मे लेसल ढिबरीक ललौन इजोत
कनिये दूर तँ चलबाक छै ओकरा
ओ पहुँच जायत गाम
मुदा ट्रकक आवेग मे सभटा सपना
छिना जाइ छै
कियो मारल जाइ छै
कियो भ' जाइ छै अपंग
ओ हाकरोसो नै क' पबैए
मुदा किछु हेहर-थेथर पएर छै
जे घूरि अबै छै गाम
कोनो बड़-पीपरक छाहरि ताकय।
लॉकडाउन-६
केहन दुर्दिन छै महराज
अपन भ' जाइ छै आन
आ किओ आन भ' जाइ छै अपन
जखन ठूंसल ट्रक मे भ' गेल रहै मोन खराप
जान बचौने रहै ओ गुमटी बला छोटका डागदर
पानि पियौने रहै मुख्तार
ट्रक मे ओकरा संग रहय बला
ओकरे टोलक कंटीर छोड़ि देने रहै
मुख्तार ओकरा असगरे नै छोड़लकै
आ ओ नै मरल
ट्रेनक पटरी पकड़ि अबैत काल
खाली देखा रहल छलै बासि रोटीक टुकड़ा
कत्तौ-कतौ चप्पल
दूनू सिहरि गेल छल
किछु भ' गेलै दूनू केँ,
तँ घरक की हाल हेतै...!
मुख्तार ओकरा पंजिया लेने रहै
दूनू भरि पोख कानल छल
भजार !
अपन गाम आब कते दूर छै?
हमरा सभक मनआंगन मे
कहिया फुलेतै पलास-वन?
लॉकडाउन-७
एना कतेक दिन चलतै भजार
दुखक दिन एतेक नम्हर कोना भ' गेलै
अन्हार राति मे टापर-टोइयां दैत हेंजक-हेंज लोक
बोल रहितो बौक किए भ' गेलै
मंदिर मे कहिया बजतै घंटी
आ मस्जिदक अजान सँ कहिया फूजत निन्न
सबद कीर्तनो सुनबा लेल तरसि रहल-ए प्राण
कहिया भेटतै सभ कें एहि कारिख राति सँ त्राण
कतेक नमहर छै दुखक ई अलाप
कहिया भेटतै खुशीक ठुमरी
कहिया...कहिया...कहिया..???
लॉकडाउन-८
एना हेतै भजार जे
मोंछक पोम्भ बला छौड़ा
निधरोख चला सकत लहरिया कट दुपहिया
सजल बजार मे इजोत अनैत छौंड़ीक आंखि
देख सकत सिनुराह भोर मे सपना
गामक चौक पर ढिंग चिका ढिंग... बजतै
एना हेतै भजार, जरूरे हेतै जे
कोनो किताब मे
भेटतै पियरका लिफाफ
आ गामक सीमान पर बजतै
प्रेमक ठुमरी।


text:
ठोकलहुँ पीठ अपन अपने सँ, बूझलहुँ हम होशियार।
लेकिन सच कि एखनहुँ हम छी, बेबश आउर लाचार।
यौ मैथिल जागू करू विचार। यौ मैथिल सुनि लिय हमर पुकार।।
गाम जिला के मोह नहि छूटल, नहि बनि सकलहुँ हम मैथिल।
मंडन के खंडन केलहुँ आ, बिसरि गेल छी कवि-कोकिल।
कानि रहल छथि नित्य अयाची, छूटल सब व्यवहार।
बेटीक बापक रस निकालू, छथि सुन्दर कुसियार।
यौ मैथिल जागू करू विचार। यौ मैथिल सुनि लिय हमर पुकार।।
मिथिलावासी बड़ तेजस्वी, इहो बात अछि जग जाहिर।
टाँग भीचै मे अपन लोक के, एखनहुँ हम छी बड़ माहिर।
छटपट मोन करय किछु बाजी, सुनबालय क्यो नहि तैयार।
मुखिया नहि मानथि समाज मे, एक सँ एक बुधियार।
यौ मैथिल जागू करू विचार। यौ मैथिल सुनि लिय हमर पुकार।।
"संघे शक्ति कलियुगे" केर, कतेक बेर सुनलहुँ हम बात।
ढ़ंगक संघ बनल नहि एखनहुँ, हम छी बिल्कुल काते कात।
सुमन हाथ लय बिहुँसल मुँह सँ, स्वागत ओ सत्कार।
हृदय के भीतर राति अन्हरिया, चेहरा पर भिनसार।
यौ मैथिल जागू करू विचार। यौ मैथिल सुनि लिय हमर पुकार।।
-श्यामल सुमन, जमशेदपुर


text:
विश्व सम्पदा समिति
विश्व सम्पदा समिति महत्वपूर्ण स्थलसभक चयन करैत अछि जेकरा युनेस्कोक विश्व सम्पदा क्षेत्रक रूपमे सूचीवद्ध कैर सकैत । ई विश्व सम्पदा सभाक कार्यान्वयनक लेल जिम्मेवार संस्था छी । ई समिति विश्व धरोहर कोषक प्रयोगके परिभाषित करै साथ राष्ट्र दलसभक अनुरोधमे वित्तीय सहायताक आवंटन करैत अछि । एकर गठन २१ राष्ट्र दलसभ[१] सग सहकार्यमे होएत अछि, जेकर चुनाव राष्ट्र दलसभक महासभाद्वारा चार वर्षक कार्यकालक लेल होएत अछि।[२]
विश्व सम्पदा सभाक नियमानुसार समितिक सदस्य राष्ट्रक कार्यकाल ६ वर्षक लेल होएत अछि , मुदा कतिपय राष्ट्र दल स्वेच्छासँ मात्र चार वर्षक लेल समितिक सदस्य बन्न स्वीकार करैत अछि जे अन्य दोसर राष्ट्र दलसभ सेहो ई समितिक सदस्य बन्न मौका पाउन सकोस ।[२] उदाहरणक लेल , १५ अम महासभा (२००५) लेल निर्वाचित सब सदस्य राष्ट्सँ स्वेच्छासँ अपन कार्यकाल ६ वर्षसँ घटा ४ वर्ष करैल निर्णय केने छल ।[२]
सत्रहरूसंपादित करें
विश्व सम्पदा समिति वार्षिक रूपमे एक बेर वर्तमान विश्व सम्पदा क्षेत्रसभक व्यवस्थापनक लेल छलफल करैत अछि आ साथ राष्ट्सभसँ प्राप्त भेल नामाङ्कन लेएत अछि।[२]
सन्दर्भ सामग्रीसभसंपादित करें
- ↑ According to the UNESCO World Heritage website, states parties are countries that signed and ratified The World Heritage Convention. As of November 2007, there are a total of 185 state parties.
- ↑ २.० २.१ २.२ २.३ "The World Heritage Committee", UNESCO World Heritage Site, अन्तिम पहुँच २००६-१०-१४।
- ↑ "Sessions", UNESCO World Heritage Site।
बाह्य जडीसभसंपादित करें
- युनेस्को —आधिकारिक वेबसाइट


text:
हमर पावन मिथिला धाम लिरिक्स हम मिथिला के बेटा छी, माधव हमर नाम यौ,हम छी गंगाराम झा भैया, सबके करी प्रणाम यौ,धन्य भेल जिनगी हमर, जे जन्म लेलौ मिथिला धाम यौ,अक्षय के लिखल मिथिला वर्णन, सुनू श्रोता भगवान यौ, जहि धरती पर सिया बहिन, आ पाहुन छईथ श्री राम,जहि धरती पर सिया बहिन, आ पाहुन […]
Tag: घनानंद झा
माय हमर नै दोसर कियो – सुमन सौरभ
Song Title :- माई हमर ने दोसर कियौ Album :- माई हमर ने दोसर कियो Lyrics :- Janak ji, Devkant Mishra, Ajay Ji Singer :- Suman Saurabh Label :- Neelam Maithili माय हमर ने दोसर कियो लिरिक्स माय हमर नै दोसर कियो, हम ककरा कहबै,माय हमर नै दोसर कियो, हम ककरा कहबै,केवल आश आहीं टा […]


text:
नवका- पुरनका लेख सर्च करु...
मैथिली के गर्त मे लs जाए लेल साहित्यकार जिम्मेदार?
मैथिली भाषा के आई देश-दुनिया मे कि हाल भ गेल अछि ई कहय के गप नहि अछि. देश-दुनिया तं छोड़ु मिथिला मे सेहो मैथिलीक हाल नीक नहि अछि. बुढ़ बीमार लोक जकां केहुना क दम लs रहल अछि. रोजी-रोटी के कारण लोक मैथिली सं विमुख भ रहल छथिन्ह. हमरा जैसन जे लोक बोलय जानय छथिन्ह लिखय नहि जानय छथिन्ह. हम त किछ कोशिश करि लैत छी. सैकड़ों-हजारों एहन लोक छथिन्ह जे लिखय के कोशिशों नहि करय छथिन्ह.
मुदा आई अहां बिहार के स्कूल-स्कूल...कॉलेज-कॉलेज घुमि आउ. विद्यार्थी सभ मैथिलीनहि त बोलय छथिन्ह... नहि लिखय छथिन्ह. क्लास 9 आओर दस मे मैथिलीक पढाई होएत अछि. मुदा विद्यार्थी सभ मैथिली मे इंटरेस्ट नहि देखा रहल छथिन्ह. बच्चा सं... नेना भुटका सं मैथिली नहि पढ़य-लिखय के कारण हुनका सभ के मैथिली मे दिक्कत होए छनि. आओर परीक्षा मे नंबर के मामला होएत अछि. नीक सं नहि लिखब त नीक नंबर नहि मिलत. नीक ग्रेड नहि मिलत.
एहन मे विद्यार्थी सभ मैथिली विषय लेबय सं सेहो हिचकय छथिन्ह. कोर्स के किताबों मे कहानी तक त ठीक रहय छनि. मुदा जखन दोसर चीज के बात आबय छनि त विद्यार्थी सभ फंसि जाए छथिन्ह. समझय मे दिक्कत होए छनि. एहन मे ओ सोचय छथिन्ह किएक रिस्क लेल जाए. जे पहिने सं पढ़ने छी सेहे किएक नहि पढ़ल जाए. ओना लोक कहय छथिन्ह जे मैथिली मे नीक नंबर मिलय अछि. मुदा बिना लिखने नंबर केना मिलत.
ई तं भेल विद्यार्थी के गप. शहर के बात छोड़ू आब गाम-गाम...टोला-टोला मे पब्लिक स्कूल खुलि गेल अछि. सभ ठाम अंग्रेजी मे पढ़ाई भ रहल अछि. अंग्रेजी बाजनाय मस्ट भ गेल अछि. गाम सभ मे हिन्दी बाजय के छूट देल जा रहल अछि. एहन मे बच्चा मे मां-बाबूजी सभ सेहो हिन्दी...अंग्रेजीए बाजय के कोशिश करय छथिन्ह. बच्चा के करियर देखब कि मैथिली!
मैथिली बाजिओ के कि करताह? नहि कोनो बोर्ड-बैनर... नहि कोनो सिनेमा... नहि कोनो पेपर-अखबार आबैत अछि जेहि मे मैथिलीक काज पड़त. ओ मैथिली बाजि क अपन लहजा खराब नहि करय चाहय छथिन्ह. पेपर-मैगजीन ... टीवी चैनल... किताब के दर्शन मुश्किल भ गेल अछि मिथिला मे. मैथिलीक काज आब विद्यापति समारोह टा रहि गेल अछि.
अहां बंगाल जाउ... सभ किछ बंगाली मे मिलत. साउथ मे जाउ सभ किछ तमिल...तेलगु... मलयालम मे मिलत... महाराष्ट्र मे जाउ सभ मराठी मे मिलत... पंजाब जाउ सभ किछ पंजाबी मे मिलत. नेपाल जाउ सभ किछ नेपाली मे मिलत. सभ किछ... स्टेशनक नाम... रेलगाड़ीक जानकारी... सरकारी कामकाज... पेपर-मैगजीन... टीवी चैनल... किताब सभ किछ ओतय के भाषा मे.
मुदा मिथिला मे आउ कतहुं सं पता नहि चलत जे मिथिला मे छी. किछ मैथिली मे नहि. दू-चारि-दस लोक टूटल -फूटल मैथिली बाजय वाला जरूर मिल जएताह. ई लोक नीति निर्धारक श्रेणी मे नहि आबय छथिन्ह. मुदा जे नीति-निर्धारक श्रेणी मे आबय छथिन्ह बस वोट लेबय के टाइम थापड़ि बजबाबय लेल मैथिली मे भाषणबाजी करय छथिन्ह. ई मैथिली प्रेम नहि मैथिली के शोषण अछि.
जखन पूरा मिथिला मे एकोsटा ढंग के मैथिली अखबार नहि अछि...पत्रिका नहि अछि...टीवी नहि अछि... दस दोकान खोजला पर एक मे दू-चारि टा मैथिली किताब मिलैत अछि. कोनो पोस्टर... दिशा-निर्देशक... निर्देश... कामकाज मैथिली मे नहि अछि ... तखन बेकारे नई मैथिली आओर मिथिला राज्य लेल कूदय फानय छी. एहन मे सिर्फ मिथिला राज्य के नाम पर राजनीति करय वाला अहां पर इमोशनल अत्याचार करि रहल छैथि.
मिथिला राज्य के मांग करय वाला के मिथिला के विकास सं कोनो लेना-देना नहि छनि. बस ओ लोक के मिथिला-मैथिली के नाम पर बरगलाबय छथिन्ह. हुनकर शोषण करय छथिन्ह. हुनका बीच अपन राजनीति चमकाबय छथिन्ह. अपन भाई-भतीजा के बढावा दैय छथिन्ह. पार्टी के नेता सभ के ई बताबय के कोशिश करय छथिन्ह जे देखु हमर मैथिल लोक पर कतेक पकड़ अछि. देखु हमरा पास कतेक वोट अछि.
मैथिली के गर्त मे ल जाए के लेल मैथिली साहित्यकार सभ सेहो कम जिम्मेदार नहि छथिन्ह. हुनका सभ के कोशिश केहुना अपन किताब छपय... लाइब्रेरी के लेल ओकर खरीदारी होए. आओर केहुना कोनो अवार्ड के लेल सेलेक्शन होए. अकादमी आओर दस तरहक अवार्ड पा अपने मे फुलैत रहय छैथि. मुदा हिनका सभ के ई चिंता नहि रहय छनि जे मैथिली... मिथिला कोना आगां बढ़त? बस भाषणबाजी.
अगर मिथिलाक साहित्यकार... कवि... उपन्यासकार... मैथिल विद्वान मैथिलीक विकास के लेल दिन-राति एक करने रहतिएन्हि त मैथिलीक ई हाल नहि रहैत. मुदा हुनका एहि सभ सं कोनो फर्क नहि पड़य छनि. पुरस्कार मिल गेल...जय गंगा. ई कहिओ सुनलौं जे फनां साहित्यकार मैथिली के पढ़ाई नहि होए के कारण... मैथिलीक के लोक सेवा आयोग सं हटाबय के कारण अवार्ड लेय सं इनकार कएने होएतिन्ह?
नहि कोनो ढंग केर पत्रिका निकालय छथिन्ह आ नहि कोनो अखबार. बस सरकारी आयोग मे शामिल होए के ... कुर्सी पाबय के जोगाड़ मे रहय छथिन्ह. मैथिली के किताब लिखबो करय छथिन्ह तं के पढ़य छनि हिनका? कोन आधार पर पुरस्कार मिल जाए छनि हिनका सभ के? जखन मिथिला मे मैथिलीक किताब सभ मिलते नहि अछि...लोक पढ़िते नहि अछि तखन दू-चारि लोक के पढ़ला-लिखला... चुनला पर अवार्ड पाबि जाए छैथि.
हिनका सभ के मैथिली के विकास के लेल... बढ़ावा के लेल आगां आबय पड़तन्हि... नहि त किछ दिन के बाद लोक एहि पर एतराज उठाबय के शुरू करि देथिन्ह जे हिनका कोन आधार पर अवार्ड देल जा रहल छनि? कतेक लोक पढ़लक. मैथिलीक पाठक के संख्या कतेक अछि. किताबक कतेक प्रति बिकल... कतेक लाइब्रेरी मे गेल कतेक दोकान सं बिकाल?
एहन नहि होए जे किछ साहित्यकार सभ अपने मे मिल साहित्यकार के सलेक्शन करताह आओर अपने गिनल -चुनल लोक मे अवार्ड बांटताह. अंधा बांटय रेवड़ी वाला होल एहि मे नहि होबाक चाही. एकर ध्यान राखय के जरूरत अछि. अगर ऐना भेल त किछ दिन बाद इहो सुनय लेल मिल सकैत अछि जे मैथिली मे आब कोनो अवार्ड नहि देल जाएत.
अखन जनगणना चलि रहल अछि. किछ दिन के बाद बता चलि जाएत जे मैथिली मातृभाषा लिखाबय वाला के संख्या बढ़ल आ कमल अछि. बढ़ल त नीक घटल त मिथिला...मैथिली के लsक राजनीति चलाबय वाला के एकटा जोर के झटका लगतन्हि. अहां सभ के कि लगैत अछि कि मैथिलीक विकास के लेल साहित्यकार सही योगदान क रहल छथिन्ह?
कि मिथिला राज्य के मांग करय वाला सही अछि? कि हिनका सभ के अपन राजनीति के छोड़ि मैथिली-मिथिलाक कनिओ चिंता छनि? अगर छनि त अखन धरि पूरा मिथिला मे मैथिली मे लिखल कोनो चीज के दर्शन किएक नहि होएत अछि? अहां एकर जवाब दय के आओर राजनीति करय वाला सं पूछय के कोशिश करब. धन्यवाद.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
विश्वास नहि भय रहल….नहिं रहलाह अभिनेता सुशांत सिंह राजपूत
मुम्बई । प्रतिनिधि
मुम्बई स्थित अपन बान्द्रा स्थित आवास पर सुशांत सिंह राजपूत सुसाइड कय लेलाह। इ खबर सुनिते समस्त देश स्तब्ध अछि…..
पूर्णियाँ बिहार के रहयवला सुशांत सीरियल सँ लय क बालीबुड के अपन छोट सफर में सबसँ सफल कलाकार आ अभिनेता छलाह।
सीरियल में पवित्र रिश्ता आ सिनेमा मे महेन्द्र सिंह धोनी हिनक कहियो नै बिसरयवला अभिनय छलन्हि।
विदित हो कि किछु दिन पूर्व हिनक पूर्व मैनेजर के आत्महत्या के खबर आयल छल जे बाद में एक्सीडंटल कहल गेल। आगा
विस्तृत जानकारी के प्रयास में……..
विश्वास नहि भय रहल….नहिं रहलाह अभिनेता सुशांत सिंह राजपूत
विश्वास नहि भय रहल….नहिं रहलाह अभिनेता सुशांत सिंह राजपूत


text:
नवका- पुरनका लेख सर्च करु...
नीतीशजी देलाह इस्तीफा ...
[ Isteefa Delaah Nitish ]
नीतीश जी इस्तीफा द देलाह. ई सुनतहिं हम भौंचक रहि गेलहुं. सभ किछ ठीके चलि रहल छल एकाएक कि भs गेल जे हुनका इस्तीफा देबय पड़लन्हि. मुदा ई नीतीश जी मुख्यमंत्री नीतीश कुमार नहिं छलाह. ई नीतीश जी छथि बिहारक आपदा प्रबंधन मंत्री नीतीश मिश्र जी. नीतीश मिश्रजी पूर्व मुख्यमंत्री जगन्नाथ मिश्रजीक सुपुत्र छथिन्ह. हिनका किथ दिन पहिनहिं साल के पेप्सी यूथ आइकॉन चुनल गेल छलन्हि. खबर अछि जे हिनकर कहनाय छनि जे हुनकर पार्टी मे एकटा जाति विशेष के लोक के तरजीह नहिं देल जा रहल अछि. एहि लेल ओ मंत्रिमंडल मे बनल रहनाय नीक नहिं बुझलथिन्ह. ओना नीतीश जी पार्टी मे बनल छथि. पार्टी नहिं छोड़लाह.
ओना एहि बीच सोम दिन आरजेडी अध्यक्ष लालू यादव राज्य के पूर्व मुख्यमंत्री जगन्नाथ जी सं सेहो भेंट कएलथिन्ह. नीतीश जी के इस्तीफा के लs क ई भेंट के राजनीतिक रूप सं महत्वपूर्ण मानल जा रहल अछि. ओना जगन्नाथ मिश्र जी एहि मुलाकात के नीतीश मिश्रजी सं जोड़ि के देखय के गलत बतौलखिन्ह. हुनकर कहनाय छलन्हि जे नीतीश जी अपन समाज के उपेक्षा के विरोध मे इस्तीफा देलखिन्ह. भ सकैत अछि जे लालूजी के नीतीश मिश्र मामला पर भेंट नहिं भेल होए मुदा लालूजी के जगन्नाथ मिश्रजी सं भेंट सेहो एकटा नव राजनीतिक समीकरण के चर्चा शुरू क देलक अछि. आब देखु आगां कि होएत अछि. अहां के कि लगैत अछि कि जगन्नाथ बाबू लालू जी के संग कोनो समीकरण बैसा सकैत छथिन्ह ? बताएब आओर अपन गाम घर के राजनीतिक पारा के उतार चढ़ाव सं सेहो अवगत कराएब.
सदस्यता लें टिप्पणियाँ भेजें (Atom)


text:
प्रियंका मिश्रा केर किछु कविता ::
1). असौकर्य
अहाँके
असौकर्य अछि आइ
हमरा मुँह सँ निकसल छोट सन शब्द सँ
मुदा हमरा तँ
कनियो असोकर्य, मिसियो भरि ग्लानि
नहि भेल छल तहिया
जहिया अहाँ थमओने रही हमरा हाथ मे
एकटा गुलाबक गुलदस्ता
आ ओकर बीच मे राखल
एकटा प्रेम -पत्र
जे गाबि उठल छल
मानवताक गीत ओहिदिन
जकर मोहक धुनपर अनचोक्कहि
नाचि उठल छल
अनन्तकाल सँ पेट मे मूड़ी घुसिअओने
स्तब्ध पड़ल हमर मन - मयूर
ओहि दिन सेहो
कहाँ असौकर्य भेल रहय हमरा
जहिया अहाँ हठात् लगओने रही ग'र
कान मे नहुएँ सँ कहने रही
एहि सँ बेसी पैघ मुदा मिठगर शब्द
आ बरसि गेल रहय
बिनु मौसमे हमर आँखिक बदरी
जे तहियो नहि बरसल हएत एना
जहिया गमओने रहल हएब
अपन सभ सँ प्रिय वस्तु
अपितु तकर बाद देखने रही हम
एकटा नवका उजास
जाहि मे फरिच्छ भ' लौकय लागल रहय
जिनगीक एकहक मकसद
हमरा तँ रत्ती भरि असौकर्य नहि भेल
अहाँक ओहि शब्द सभ सँ
जे नहुँ - नहुँ जन्म द' रहल छल
कइएकटा स्वप्न केँ
रचि रहल छल एकटा मोहक
आभासी संसार
जाहि लेल बनत यात्रा-पथपर
देखाइत रहल
डेग मिलवैत अहाँक पएर
बाँहि पुरैत अहाँक हाथ
मुदा यैह हाथ
जहिया नाग बनि डँसि लेबाक यत्न मे बढल
अचानके हमर धवल अस्तित्व दिस
अहाँक निरघिन लिलसाक पएर
नाँघय चाहैत छल गरिमाक लक्ष्मण रेखा
पहिलबेर भेल छल असौकर्य हमरो
बूझि गेल रही हम
अहाँक नजरि मे
की होइत छैक स्त्री आ ओकर प्रेम
बुझा गेल छल हमरा
ओहि कृत्रिम उजासक साँच
जे धधरा बनि एखनहुँ लहकि रहल छल
अहाँक आँखि मे
जाहि मे खाक भ' रहल छल जरि क'
हमरे सन कइएकटा
सपना आ विश्वास
अपना संग बहुतोक जरैत स्वप्न - संसार केँ देखि
टूटि चुकल छल हमर धैरजक बान्ह
फुफकारि उठल छल स्त्रीत्व
जाहि सँ ध्वनित भ' रहल अछि
एखनहुँ हमर असौकर्य
हमर मौन विहित छल अहाँक
हमर बाजब अछि असहज अहाँ लेल
मुदा जाहि सँ भ' रहल अछि
अहाँकेँ असौकर्य
ओ ( मी टू ) एकटा शब्द मात्र नहि
शंखनाद थिक एकटा ...!
2). घोषणा
हमर सुन्दरताक प्रशंसा मे
अहाँ गबैत रहल छी
सौन्दर्य-गान बहुतो
रचैत रहल छी
श्रृंगार-काव्य घनेरो
हमर देह-यष्टिक वर्णनलेल
अहाँ रचलहुँ
मारितेक रास अकासी-असम्भव उपमान
अहाँ कहैत रहलहुँ हमरा
देवि, अप्सरा, चान, फूल नहि जानि की-की
मुदा बुझि नहि सकलहुँ
मनुक्ख कहियो
हृदयक व्यथा केँ
अदौसँ अपन करेजपर उघैत
हमर उद्विग्न मोन मे
पजरैत रहल अछि
कइएक टा भाँगल सपनाक चिनगी
लहकैत रहल अछि
स्वतंत्र जिजीविषाक आगि
सदिखन
एहि आगिक इजोत मे आब
हम नांघि देमय चाहैत छी
अँगनाक बाहरक ओ लछुमन-रेखा
जाहि पर चौखड़ी मारने बैसल
लपलपबैत रहलहुँ अछि
अपन खाधुर जीह अहाँ
काढ़ैत रहलहुँ अछि
रीति(?) ओ नीति(?)क फेंच
बोकरैत रहलहुँ अछि
शील ओ परम्पराक जनमारा विक्ख
आब चान सन हम
बिजुरी छिटकबैत अपन आँखि सँ
ठनका खसा
भस्म क' देब' चाहैत छी
अहाँक लिखल सभ संविधान केँ...।
3).तिरोहित होइत स्त्रीत्व
बाँझ पड़ल बौद्धिकताक गर्भ सँ
जखन छहिल जाइछ कारी खट्खट्
पुत्र प्राप्तिक मनोरथ
आ किलोल क' उठैछ कोनो दिव्य
नन्हकिरबी छौंड़ी
डबडबा उठैछ सगरे समाजक आँखि
जाहि मे तिरोहित होइत स्त्रीत्व केँ
परिछैत रहैत अछि अनगणित मशीनक
अगराही लगबैत अखियास
जाहि मे भस्मीभूत होइत रहैछ लाखक लाख स्वप्न
यथार्थक धरती पर पयर रखबा सँ पूर्वहिँ
बनि ठनि केँ ठाढ रहैत छैक एकटा विशिष्ट सन पतियानी
जकर एक हाथ मे रहैछ वेदीक खोंचहा बाँस
तँ दोसर हाथ मे लालसा ओ लिप्साक पैघ सन बाकस
जे जँ रहि जाइछ दुर्योगहुँ सँ खाली
तैयार भ' जाइछ एकटा आओर नवका अछिया
जाहि मे सुनगैत रहैत छैक कतोक
आँखिक कोप
जाहि सँ पुनि-पुनि दागल जाइछ
स्त्रीत्वक ठेहुन
मधुश्रावणीक टेमी जकाँ
जाहि सँ बढि सकैक कोनो दग्ध पुरुखक
सुदीर्घ जीवन यात्रा
आ ओ स्वयं बनल रहय ओहि यात्राक निदग्ग अनुचरी
कहा सकय ओहि पुरुखक सती सावित्री अर्द्धांगिनी
जकरा लेल बन्न भ' जाइछ सबरीमालाक
केबाड़ी
छुआ जाइत छैक गहबरक सीरा आगू
महिनाक कोनो चारि दिन
जहिया नहि देखलक क्यो आइ धरि
मौलाइत
ओकरा छूबा सँ कोनो तुलसीक गाछ केँ
आकि कोनो पीपरक पात केँ
मुदा मौलाइत रहल अछि सदति
ओकरहि विपरीत लिंगी संतानक अजस्र आभा
ओकर नैसर्गिक स्वतंत्रताक लेल उठाओल गेल
एकहक डेग पर
आ ओ ठमकि केँ ठाढि, प्रतीक्षारत रहल अछि
ओहि आदेशक
जाहिपर अंकित रहैछ रह-रहाँ
छद्म सामाजिक प्रतिष्ठाक ओ सभटा एक भगहा शर्त
जकर गछार मे दुबकलि ओ नहि बनि पबैत अछि कहियो स्त्री सँ मनुक्ख
नहि बुझा पबैत अछि अपन मोन केँ
संविधान मे उल्लिखित समताक अर्थ
जकरा उद्दृत कएल जाइत अछि रहरहाँ
लोकतंत्रक ओहि सभटा महापर्व मे
पाड़ि देल जाइत अछि हाथक तर्जनी पर
समानताक उदग्र चेन्हासी
आ ओ बनल रहि जाइत अछि केवल
एहि पुरुखवादी व्यवस्थाक एकटा सुन्दर झुनझुना
जकरा बजा-बजा हड़पल जा रहल अछि
ओकर अपनहु अद्धा अस्तित्व
आ बना देल जाइछ ककरो अर्द्धांगिनी
अर्थात् अपनहि संपूर्णता पर नहि रहि जाइछ ओकर समुच्चा अधिकार
आ तेँ लड़ब जरूरी भ' जाइछ ओकर
हिस्सा मे छोड़ल
ओहि एक तिहाइ अधिकारक लेल
जाहि पर गबदी मारने बैसल रहल अछि अदौसँ समुच्चा पुरुखवादी संसार
ई झुट्ठा सरकार।
4). जिनगीक बाट मे गाम
सगर राति अनेरे बहैत रहल नोर
आ ताहि नोर मे नुकायल छल भोरक प्रतीक्षा
ओहि दिन
टिशन सँ बहराइत काल
अपन जिनगीक अंकुरी समेटैत
अपन अस्तित्व केँ मुट्ठी मे कसने
अपन प्रियाक अलसायल आँखि सँ दूर
अपन गाम छोड़ैत
ओकर करेज फाँक भेल छलैक
मुदा जिनगीक सत्य केँ आत्मसात करैत
जठराग्नि सँ जरैत सम्पूर्ण देह
से आब संहिया गेल छलैक माथ मे
ओकर बूढ़ माय जिनगीक सांझ बनल ठाढ़ भेल छैक
आ कुनु चौबटिया पर अबैत ब्लूका कपड़ा मे साइकिल पर सबार छैक धान सन बढ़ैत बेटी
आ पथरायल आँखिये निःशब्द तकैत ठाढ़ ओकर पत्नी
मुदा ओ जा रहल छैक
अपना मे अँगेजने कतेको जद्दोजहन
किछु चिंतन मे घटाटोप डूबल
सभ गली-घर मे ठोकर खाइत
कोनो दिल्ली /कोनो कलकत्ता
वा कोनो आन शहरक कोण मे
एहिलेल जे कमा लैत सय पचास टाका
आ भोगैत रहतैक जिनगीक संताप
मौला गेलै ओकर स्मृतिक उपवन
जकरा ओ पटौने छल बूंद -बूंद क'
आब ओकरा अस्तित्वहीन लगैत छैक जिनगी
अतीतक खुट्टा मे खूंटेसल करैत अछि
एकगोट प्रतीक्षा
निरीह आ निरासक्त भेल
जिनगीक बाट मे गामक प्रतीक्षा
5). सिसकि
धरा गगन पताल सभ सिसकि रहल स्व हालपर
तरंगिनी बसात मृद प्रदूषणक अछि गालतर
विध्वंश केर पीठ पर लिखा रहल विकास छै
ओजोन केर भूर सँ बेपर्द सन अकास छै
पघिल रहल ग्लेशियर डूबा रहल छै सिंधु तट
बैगनी परा किरण सँ कर्क रोग सन्निकट
विखाह भेल छै हवा धुआँ-धुआँ नगर-नगर
उगलि रहल होअ वाहिनी जहर जेना डगर-डगर
उजरि रहल छै जिन्नगी ग्रहण लगल छै श्वास पर
कुहरि रहल पर्यावरण आसन्न निज विनाश पर
रसायन विक्ख सँ भरल बना रहल तरनि गरल
पथार जीव-जन्तु केर ज'ल मे मरल पड़ल
पारितंत्र संतुलन बिगड़ि रहल खने खने
सृष्टि काल गाल मे समा रहल शनै- शनै
हाकरोस क' रहल धरनि ध्वनि तरंग सँ
स्याह छै मनुक्ख मुँह अवसादक रंग सँ
मिसकैरेज बीपी बहीर होएब आम छै
बहुसंख्यक लोक केर उतरल सन चाम छै
पृथ्वीकेर पेट मे पाॅलीथिनक भरमार छै
उस्सर जमीन खेत गिरहत लाचार छै
कामना अनंत अंत अवनि नहि होअ अभीष्ठ
प्रगतिक प्रकृति नहि किंचित होअ निज अनिष्ट
संयम अनुशासन सँ बान्हल जाइ प्रगति पंथ
संतुलन बनल रहय सृष्टिक दिग- दिगन्त
चेत जाउ हे मनुक्ख भागू जुनि आँखि मूनि
थम्हू कनेक लिय' पतनक सनेश सुनि
चाहय छी सम्यक उत्थान जँ मानवता केर
सोचू विचारि रूकि भेलय बहुत अबेर
प्रियंका छात्र यूनियन एम.एस. यू. सँ जुड़ल रहलीह अछि आ विभिन्न आंदोलन, धरना प्रदर्शन आदि मे सहभागी सेहो बनैत रहलीह अछि। चेतना समिति द्वारा निबंध-लेखन केर क्षेत्र मे देल जाए बला 'महेश्वरी सिंह महेश निबंध पुरस्कार-२०१९' सँ सम्मानित प्रियंका सम्प्रति पटना विवि मे मैथिली विषय सँ स्नातकोत्तर कए रहलीह अछि। हिनक सँ priyankamishra26595@gmail.com पर सम्पर्क कएल जा सकैत अछि।


text: अगर सभ किछ ठीक-ठाक रहल त मिथिला राज्यक मांग जल्दीए साकार रूप ल सकैत अछि. केंद्र सरकार के पास दसटा नबका राज्य बनाबय के आवेदन पहुंचल अछि. ओहि मे उत्तर बिहार के मैथिली भाषी इलाका के मिला क मिथिलांचल राज्य बनाबय के आवेदन सेहो शामिल अछि. केंद्र सरकार सभटा आवेदन के विचार के लेल अपना पास राखि लेलक अछि. आब ओहि दसों आवेदन पर गृहमंत्रालय विचार करत. गृह मंत्रालय राज्य के गठन के लेल जरूरी सभ पहलू पर चर्चा करि... समीक्षा करि सरकार के अपन रिपोर्ट देत. ओहि रिपोर्ट के अध्ययन के बाद केंद्र सरकार कोनो फैसला करत. ओना अखन धरि कोनो राज्य के तरफ सं एहि संबंध मे सिफारिश नहि आएल अछि जे कि राज्य के गठन के लेल जरूरी होएत अछि. ई सभ आवेदन संगठन के ओर सं आ फेर व्यक्तिगत रूप सं सरकार के पास आएल अछि. कइटा आवेदन त सरकार के पास पांच-पांच... सात-सात साल सं पड़ल अछि. अखन जे नबका राज्य बनाबय के लेल दसटा आवेदन मिलल अछि ओहि मे मिथिलांचल के अलावा बिहार-उत्तर प्रदेश सं भोजपुर... उत्तर प्रदेश सं बुंदेलखंड... आंध्र प्रदेश सं तेलंगाना... पश्चिम बंगाल सं गोरखालैंड... महाराष्ट्र सं विदर्भ ... गुजरात सं सौराष्ट्र... कर्नाटक सं कुर्ग...असम-पश्चिम बंगाल सं कूच बिहार आओर पश्चिम उत्तर प्रदेश सं हरित प्रदेश शामिल अछि.


text:
ऑर्कुट जकां एहिठाम सेहो कई लोक अपन प्रोफाइल मे नहि त अपन कोनो फोटो लगौने छथिन्ह आ नहि कोनो जानकारी देने छथिन्ह. किछ लोक त अपना फोटो के जगह
सलमान खान... शाहरुख खान... आमिर खान त जनक बाबू... आओर करीना... प्रियंका सं लsक अनुष्का तक के फोटो लगा देने छथिन्ह.
कई बेर पता नहि चलि पाबैत अछि जे अहां किनका सं दोस्ती कएने छी आओर आओर ओ के छथिन्ह? ओ कोनो अपराधी अछि या फेर कोनो अवांछित तत्व? किछ लोक त अपना बारे मे किछ नहि बतएताह आओर कहताह पहचानलौं? चिन्हलौं हमरा?
अजीब हाल अछि. अपना बारे मे बतएबो नहि करबन्हि आओर लोक सं इहो चाहबै जे ओ अहां के पहतानताह. ई केना होएत? एकटा आदमी तं अपन कोनो जानकारी नहि देबय के बारे मे कहलाह जे ओ सलमान के भक्त छथिन्ह आओर सलमान के सिवा किछ नहि सोचय छथिन्ह.
किछ लोक के बर्ताव सं परेशान भ आई हम अपन प्रोफाइल पर कहि देलौं जे जिनकर प्रोफाइल मे अपना बारे मे जानकारी नहि होएतन्हि... अपन फोटो नहि होएतन्हि हुनका हम अपन फ्रेंड्सलिस्ट सं डिलिट करि रहल छी.
एहि के बाद फेसबुक पर काफी लोक के कमेंट अएलन्हि. कुमुद सिंह जीक कहनाय छनि जे ओ सेहो एहने सोचि रहल छथीह. आलोक कुमार जी सेहो एहि पर हामी भरलखिन्ह. मीडिया खबर के पुष्कर पुष्प जीक कहनाय छलन्हि जे फेसबुक पर हमरा दोस्त के जरूरत अछि शाहरुख...सलमान के नहिं.
फेसबुक पर काफी एक्टिव रहय वाला वरिष्ठ पत्रकार आलोक पुंज जीक कहनाय छलन्हि जे एहन लोक के प्रोफाइल सं हटैनाय बड़ जरूरी अछि. जे लोक अपन फोटो तक लगाबय सं हिचकय छथिन्ह हुनकर प्रोफाइल डिटेल्स कतेक सही होएत इहो सोचय के सवाल अछि.
पीटीआई के वरिष्ठ पत्रकार नीरज भूषण जीक कहनाय छनि जे एहन लोक के चेहरा सं नकाब हटानाय जरूरी अछि. नीरज जी जकां विचार मुम्बई मे रहय वाला केवटी, दरभंगा निवासी कुमार कालीभूषण जीक सेहो छनि.
कालीभूषण जीक कहनाय छनि जे जखन सामने वाला के पूरा जानकारी नहि तखन सोशल नेटवर्किंग साइट पर हुनकर कोन काज. जेहि आदमी के अपन चेहरा सं बेसि नीक दोसर के चेहरा लागय छनि. हुनका सं दोस्ती करिsक कि करब?
अरुण शर्मा जी कहय छथिन्ह जे अहांक एहि कदम के बाद हम सेहो एहिना करय के सोचि रहल छी. एहि सं हमरा बड़ बल मिलल अछि. मुम्बई सं विभा रानी जीक कहनाय छनि जे बिल्कुल हटा दिअ. जिनका अपनहि चेहरा आओर अपनहिं सं परहेज छनि हुनका सं सम्पर्क बना क रखनाय अपना के कम करिsक देखनाय अछि.
मुदा एकटा कमेंट आएल सागर जीक तरफ सं. ओ हमर फ्रेंड्सलिस्ट मे शामिल नहि छथिन्ह आओर हुनकर प्रोफाइल मे जानकारी वाला सेहो कोनो मुद्दा छनि. मुदा ओ कहय छथिन्ह जे नीके भेल जे हम लिस्ट मे शामिल नहि भेलौं... नहि तं डिलीट भ जएतौं.
आब देखिऔ मैसेज मे साफ लिखल अछि जे... ई मैसेज अपन फोटो नहि लगाबय वाला आओर अपन जानकारी नहि देबय वाला के लेल अछि तखनो ओ एहन कमेंट करय छथिन्ह. जखन ई बात कहलिएन्हि त कहलाह मजाक करय छलौं.
त एहने लोक सभ सं तंग आबि एहन करय के सौचलौं. आब फेसबुक पर सेहो चिरकुटय होबय लागल अछि. नीक अछि जे दू-चारि टा कमे दोस्त रहय...टेंशन त नहि रहल अनेरे कमेंट झेलय के. अहांक कि विचार अछि एहि सभ पर?


text:
डीआरडीए के कार्यपालक अभियंता ई. अजहर परवेज मनरेगा कार्यक्रम पर प्रकाश देलन्हि। कहलनि कि मनरेगा कार्यक्रम म' बेसी सँ बेसी काज होय। मौक़ा पर कृषि समन्वयक निरंजन हजारी कृषि विभाग केर विभिन्न योजना पर चर्चा करैत हरा चादर योजना, श्रीविधि सँ गेहूं आर धानक खेती आदि के बारे म' जानकारी देलन्हि। संगहि जैविक खेती पर सेहो प्रकाश देलान्हि।
ओतहि शिक्षा विभाग केँ अधिकारि सभ सर्व शिक्षा, एमडीएम संचालन आदि के जानकारी देलन्हि।
एहि अवसर पर जिप उपाध्यक्ष मिथिलेश कुमार यादव, जिप सदस्य क्रमश: प्रियदर्शना सिंह, पिन्टू कुमार, अबिदा बेगम, गिरीश कुमार, महुआ सिंह आदि मौजूद छलाह।


text:
फुलवारीशरीफ (पटना)। मुख्यमंत्री नीतीश कुमार कहला अछि जे सरकार निजी क्षेत्र क पैघ अस्पताल क लेल जमीन देबा लेल तैयार अछि। ओ महावीर कैंसर संस्थान मे ब्रेकिथिरेपी सम्मेलन क उद्घाटन करबाकबाद बाजि रहल छलाह। ओ कहला जे निजी अस्पताल क रुख सेहो बिहार दिस भ रहल अछि। जमीन क कमी रहबाकबावजूद कोशिश अछि जे बाहर क महत्वपूर्ण अस्पताल कए जगह देल जाए, ताकि बिहार क लोक पैघ अस्पताल क सुविधा सस्ता मे बिहार मे प्राप्त करि सकथि।
नीतीश कहला जे स्वयंसेवी संस्था कए महावीर मंदिर न्यास समिति क अनुकरण करबाक चाही। मंदिर क चढ़ावा स इ संस्थान चिकित्सा क क्षेत्र मे उल्लेखनीय कार्य करि रहल अछि। महावीर कैंसर संस्थान कैंसर क मरीज क बेहतर तरीका स इलाज करि रहल अछि। एहि कारण लोक आब बाहर कम जा रहल अछि। अगर संस्थान कए सरकारी सहायता क आवश्यकता अछि त सरकार मदद मे देर नहि करत।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
रविवार, 26 फ़रवरी 2012
कविता-मनुक्ख
अपन कर्मक कूची सँ,
चित्र बनेबा मे अपस्याँत मनुक्ख,
भरिसक आइयो अपन हेबाक
अर्थ खोजि रहल अछि।
हजारो-लाखो बरख सँ,
बहैत इ जिनगीक धार,
कतेक बिडरो केँ छाती मे नुकेने,
भरिसक आइयो अपन सृजनक
अर्थ खोजि रहल अछि।
राजतन्त्र सँ प्रजातन्त्र धरि,
ऊँच-नीचक गहीर खाधि,
सुरसाक मुँह जकाँ बढले अछि,
भरिसक आइयो इ तन्त्र सभक
अर्थ खोजि रहल अछि।
कखनो करेजक बरियारी,
कखनो मोनक राज सहैत,
बढले जाइ छै मनुक्खक जिनगी,
भरिसक आइयो मोन आ करेजक
अर्थ खोजि रहल अछि।


text:
‘क्राफ्टवाला’ संस्था के राकेश झा कहलनि कि गिनीज बुक ऑफ वर्ल्ड रिकॉर्ड्स म' मात्र 4566.1 वर्ग फुट पेंटिंग दर्ज अछि। ओनाकि भारत म' सभसँ बड़का पेंटिंग के रिकॉर्ड मात्र 720 वर्ग फुट अछि। एहि लिहाज स' मधुबनी स्टेशन के ई पेंटिंग पूरा दिनियां म' सभसँ पैघ पेंटिंग होयत।
अपने क' बता दी मधुबनी स्टेशन के दीवार पर 46 छोट आ नमहर थीम म' बाँटीके एक सौ स' बेसी कलाकार श्रमदान क' रहल छथि। गांधी जयंती पर 2 अक्टूबर दिन मधुबनी रेलवे स्टेशन पर ऐहिक विधिवत शुभारंभ डीआरएम द्वारा कायल गेल छल। दिन राति चैल रहल एहि काज क' 7 अक्टूबर धरी पूरा करबाक लक्ष्य अछि। संभावना अछि कि 7 अक्टूबर क' ऐहिक लोकार्पण कायल जायत। ऐहिक बाद जयनगर-दरभंगा रेलखंड के यात्री लोकनि बिना स्टेशन के नाम देखना अगबे मिथिला पेंटिंग देख चिन्ह जायत जे मधुबनी स्टेशन अछि।
समस्तीपुर के डीआरएम आरके जैन आ मधुबनी के ठाढ़ी गाम निवासी ‘क्राफ्टवाला’ राकेश झा एहि काज क' मिशन केर तौर पर करेबा म' लागल छथि।


text:
कुतुप आ रोहिण कोन समय थीक?
श्राद्ध आ एकोद्दिष्टक विषयमे कुतुप कालक विचार होइत अछि। एकोद्दिष्ट आदि पितृकर्म कोन तिथिक कोन दिन होएत आ कखनि आरम्भ करबाक चाही तकर विचार करबामे कुतुप आ रोहिण नामक दू मुहूर्तक विचार कएल जाइत अछि, जकर गणना करबाक विधि एतए देल जा रहल अछि।
सूर्योदयसँ सूर्यास्त धरिक समय कें 15 भागमे बाँटि देलासँ एक मुहूर्तक मान निकलैत अछि। सामान्यतः 48 मिनटक एक मुहूर्त होइत अछि, मुदा दिनमान छोट-पैघ भेलासँ हो कम-बेसी होइत अछि।
तें कुतुप कालक सूक्ष्म गणनाक लेल सूर्यास्तक समयकें दूना कए ली आ ओकरा 15सँ भाग दी। भागफलक रूपमे जतेक मिनट आओत से एक मुहूर्तक मान भेल। आब सूर्योदयक समयसँ जोडैत जाइ तँ पहिलसँ लए 15म मुहूर्त धरि निकलि जाएत।
एहिमे आठम मुहूर्त कुतुप कहबैत अछि।
एतए ध्यान देबाक थीक जे दिनमान कतबो छोट अथवा पैघ हो दिनक आधा पर 12 बजैत अछि। एहि प्रकारें आठम मुहूर्तक ठीक बीचमे 12 बाजि जाएत। तें विना कोनो गणनाक कहि सकैत छी जे 12 बजे सँ 24 मिनट पूर्व सँ 24 मिनट बाद धरि कुतुप वेला भेल।
एही कुतुप वेलामे एकोद्दिष्ट आरम्भ करबाक विधान कएल गेल अछि। मत्स्यपुराणक वचन पर्वनिर्णयमे पितृकर्मकनिर्णय (पृ. सं. 369) आलेखमे उद्धृत करैत कहल गेल अछि-
अह्नोः मुहूर्ता विख्याता दश पञ्च च सर्वदा।
तत्राष्टो मुहूर्तो यः स कालः कुतुपः स्मृतः।।
अष्टमे भास्करो यस्मान्मन्दीभवति सर्वदा।
तस्माददन्तफलदस्तत्रारम्भो विशिष्यते।।
ऊर्ध्वं मुहूर्तात् कुतुपाद् यन्मुहूर्तचतुष्टयम्।
मुहूर्तपञ्चकं ह्येतत् स्वधाभवनमिष्यते।।
एहि प्रकारें कुतुप कालमे आरम्भ कए अग्रिम चारि मुहूर्त पार्वण, एकोद्दिष्ट आदिक लेल मुख्य काल थीक।
मुदा एतए ध्यान रखबाक चाही जे रोहिण नामक जे नवम मुहूर्त होइत अछि, जे लगभग 12:24 बजेसँ 1:12 बजे धरि होएत, ओकर बाद एकोद्दिष्ट, पार्वण आदि आरम्भ नै करी।
अर्थात् 11:36 बजेसँ 1:12 बजे धरि जे कुतुप आ रोहिण नामक दू मुहूर्त अछि से एकोद्दिष्ट आदि आरम्भ करबाक उचित समय थीक।
आरभ्य कुतुपे श्राद्धं रोहिणं न तु लंघयेत्।
एतय इहो स्पष्ट कए दी जे एहि अवधिमे जाहि दिन जे तिथि रहत, ओहि दिन ओही तिथिक एकोद्दिष्ट होएत। पंचांगमे, कोन तिथि कखनि धरि रहैत अछि, से देल रहैत छैक। ओकरा देखि स्वयं गणना करी।


text:
ओना तं सोशल मीडिया'क यूज अपना समाजक बेसी लोक द्वारा आरोप-प्रत्यारोप, गारा-गरौअल, वाद-विवाद आ अपन-अपन नाम चमकेबाक लेल कयल जाइत रहल अछि. मुदा पछिला साल-दू साल मे एही सोशल मीडियाक माध्यम सं मिथिला-मैथिली लेल बहुत रास सकारत्मक ओ जरूरी काज सेहो कयल गेल अछि. 'अकासतर बैसकी' ओहि सकारत्मक आ जरूरी काज मे सं एक अछि. जाहि पर युवा पत्रकार आ लेखक रुपेश त्योंथ फैल सं लिखलनि अछि, साझा क' रहल छी अहूं पढू - मॉडरेटर
मिथिला सं ल' परदेस धरि मैथिली भाषा-साहित्य सं जुड़ल अनेको गोष्ठी
आयोजित होइत रहैत अछि. एहन गोष्ठी कोनो ने कोनो संस्थाक छाहरि मे होइत रहल
अछि. एकर अतिरिक्त सरकारी-गैरसरकारी साहित्यिक अनुष्ठान शीतताप नियंत्रित
सभा कक्ष मे होइए. मने मैथिली मे बहुत बेसी साहित्यिक कार्यक्रम होइत रहल
अछि.
एहि सभ कार्यक्रम मे आम लोकक भागीदारी नै जकां रहैत छै
संगहि साहित्यिक लोकनिक उपस्थिति सेहो ओतेक नीक नै रहैछ. एहन अवस्था मे
भाषा-साहित्य सं जुड़ल कार्यक्रम आम लोकक पहुँच सं बाहर भ' गेल अछि. परिणाम
भेल जे ने साहित्यप्रेमी रहल आ ने आम लोकक मध्य सं रचनाकारे बहराइछ. नब लोक
जे साहित्य लेखन दिस रुखि करितो छथि, प्लेटफ़ॉर्म आ प्रोत्साहनक अभाव मे
उभरि नै पबै छथि. साहित्य एकटा सर्किल मध्य संकुचित भेल गेल अछि. एकर बड्ड
भयाओन परिणाम सं मैथिली भाषा गुजरि रहल अछि.
एही
सभ बात कें धियान मे रखैत कलकत्ताक किछु भाषाप्रेमी लोकनि 'अकासतर'
साहित्यिक गोष्ठी करबाक नियार सं अनौपचारिक गोष्ठी शुरू केलनि, जे 'अकासतर
बैसकी' नामे जानल जाइए. ई गोष्ठी मैथिली कविता कें समर्पित अछि. एहि मे
पद्य विधाक साहित्य पढ़ल-सुनल जाइए. ओहि पर विचार, विमर्श ओ समीक्षा
प्रस्तुत कएल जाइए. काव्य विधाक रचना कम समय मे पढ़ल जा सकैए आ एक गोष्ठी
(जे डेढ़-दू घंटाक होइए) मे बहुते गोटे अपन रचना राखि सकैत छथि. मैथिली भाषा
सं आमजन कें जोड़बाक लेल ई गोष्ठी शुरू कएल गेल अछि. कविते एहन विधा अछि जे
नवतुरिया सं ल' वरिष्ठ लोकनि धरि कें अपना दिस आकर्षित क' सकैछ. एकर वाचन,
गायन, प्रस्तुतीकरण अलग-अलग ढंग सं कत्तहु कएल जा सकैछ. गोष्ठी मे पुरान आ
स्थापित रचनाकारक स्थान पर नवतुरिया बा नब आगंतुक कवि कें प्राथमिकता देल
जाइत अछि. सभ सं विशेष बात जे एहि मे कवि आ कविता प्रेमी संग बैसि क'
कविताक आनंद लेइत छथि. एकर आयोजन फुजल अकासतर कोनो पार्क, मैदान,
स्कूल-कॉलेज बा कोनो संस्थानक कैम्पस आदि स्थान पर होइए.
कोना होइए संचालन
एकर
संचालन पूरा रूप सं संयोजकक जिम्मे रहैत छनि जे एक साल लेल मनोनीत रहै
छथि. गोष्ठीक
पहिल साल 2015क संयोजक रूपेश त्योंथ भेल छथि जे साल 2016 लेल
संयोजकक दायित्व चंदनकुमार झा कें सौंपलनि अछि. संयोजक मनोनयन आपसी सहमति आ
विचार-विमर्श सं कएल जाइछ. बैसकी पर नजरि रखबाक लेल 5 सदस्यीय एकटा
एडवाइजरी बोर्ड अछि जे एकर स्वरूप, उद्देश्य केर समीक्षा करैत अछि आ
संयोजकक क्रियाकलाप आ प्रयास पर दृष्टि रखैत अछि. एडवाइजरी बोर्ड मे राजीव
रंजन मिश्र, भास्करानंद झा भास्कर, मनोज शाण्डिल्य, चंदनकुमार झा ओ रूपेश
त्योंथ छथि. एक बेर संयोजक सं सहमति ल' बैसकी देश-विदेश मे कतहु आयोजित कएल
जा सकैत अछि. संयोजकक अनुपस्थिति मे आयोजित बैसकीक वैधता पर संयोजक आ
एडवाइजरी बोर्ड मिलि क' निर्णय करैत छथि.
की कएदा-क़ानून
बैसकीक
सभ सं बड़का कएदा कविते अछि. कविते पढ़ब, कविते सुनब, कविते जियब, कविते
भोगब. कविता पर सभ किछु भ' सकैए. भाखा मैथिलीएटा होएत, तखन आन-आन भाखाक
उत्तम कविताक मैथिली अनुवाद पढ़ल-सुनल जा सकैत अछि. कोनो वैध बैसकी मे 5
गोटेक उपस्थिति अनिवार्य अछि. साल मे कम सं कम 5टा गोष्ठी होयब आवश्यक अछि.
बेसी सं बेसी 12टा बैसकी भ' सकैत अछि. एतेक रास बन्हनक बादो बैसकी
उन्मुक्त अछि. नै विश्वास हो त' एक बेर बैसि क' देखि ली.
ट्रेंड बनल बैसकी
अकासतर
बैसकी शुरू भेल कि लोकक धियान एहि दिस गेलै. ओना त' मिथिला मे पर-पंचैती
सं भोज-भात सभ फुजल अकासतर होइत रहल अछि मुदा आधुनिकताक बिर्रो मे
साहित्यिक बैसकी कहिया ने उधिया गेल. गाम मे त' ई कार्यक्रम सभ नहिए होइए,
शहर मे होइए मुदा से शहरी बात-बेवस्था मे. महानगरक साहित्य-प्रेमी फुजल
अकासतर नीचा मे बैसि क' कविता पढैत छथि, चर्च-विमर्श करैत छथि से देखि लोक
आकर्षित भेल. बैसकी सं जुड़ल एकटा एहने बैसकी राजधानी दिल्ली मे आयोजित भेल आ
फेर एक सिलसिला शुरू भ' गेलैक. पटना-गोहाटी के' कहय, दोहा -कतार धरि
अकासतर साहित्यिक आयोजन सभ भेल आ भ' रहल अछि. 'अकासतर बैसकी' बहुत कम समय
मे आयोजनक एकटा ट्रेंड स्थापित करबा मे सफल रहल अछि. ई धारावाहिक गोष्ठी
आयोजनक दोसर साल मे अछि. एहू साल ई अपन उद्देश्य मे सफल हो से कामना. नब-नब
प्रतिभा सोझां आओत तखने भाषा बढ़त, कविता बढ़त, साहित्य बढ़त.
( हाले रुपेश जीक व्यंग संग्रह खुरचनभाइक कच्छमच्छी प्रकाशित भेलनि अछि, किनबाक लेल पोथीक नाम पर क्लिक करी आ घर बैसल सप्पीमार्ट सं अपन प्रति मंगबी )
विद्यापति मैथिल युवा मंचक स्मारिका सं साभार


text:
नवका- पुरनका लेख सर्च करु...
सुर संग्राम-2 फाइनल 19 के
महुआ टीवी पर आबय वाला सुर संग्राम -2 के फाइनल एहि बेर फेर पटना के गांधी मैदान मे 19 दिसंबर के होएत. महुआ टीवी के ई भोजपुरी गीत संगीत वाला कार्यक्रम लोक सभ के बीच काफी लोकप्रिय अछि. ग्रैंड फिनाले के महुआ टीवी पर लाइव प्रसारण सेहो होएत.
एहि बेरक ग्रैंड फिनाले मे यूपी के रघुवीर शरण श्रीवास्तव जीक मुकाबला बिहार के तरफ सं गाबय वाली रांची के ममता रावत सं छनि. वाराणसी के रघुवीर जी नेत्रहीन छथिन्ह. अखन मोबाइल वोटिंग चलि रहल अछि जे 19 तक चलत.
पिछला साल भेल ग्रैंड फिनाले मे दूनु कालाकार के सह विजेता घोषित कएल गेल छल. पिछला साल उत्साह एतेक चरम पर छल जे आयोजक कोनो एक गायक के विजेता घोषित क हंगामा ठाड़ नहि करय चाहलखिन्ह.
पिछला बेर के तरह एहि बेर सेहो ग्रैंड फिनाले मे बॉलीवुड के आओर भोजपुरी कलाकार सभ दर्शक के मनोरंजन करथिन्ह. शारदा सिन्हा जी... मनोज तिवारी... मालिनी अवस्थी...कल्पना सेहो अपन गायन सं लोक के मंत्रमुग्ध करथिन्ह. कार्यक्रम मे रविकिशन... संभावना सेठ आओर भोजपुरी के दोसर कलाकार सभ सेहो रहताह.
गांधी मैदान मे होए वाला एहि कार्यक्रम मे बिहार के राज्यपाल आओर उप मुख्यमंत्री के मौजूद रहय के उम्मीद छनि. महुआ टीवी के मालिक पीके तिवारी जी सेहो रहताह. विजेता के पचीस लाख रुपया आओर एकटा बजाज डिस्कवर बाईक देल जाएत.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
गरमाएल जा रहल अछि रूपम मामला
बिहार मे जेना-जेना शीतलहरी बढ़ि रहल अछि...तापमान कम भ रहल अछि... ओना-ओना केसरी-रूपम मामला गरमा रहल अछि. राज्यक राजनीतिक पारा बढ़ल जा रहल अछि.
पूर्णिया के बीजेपी विधायक राजकिशोर केसरी हत्या मामला मे रूपम पाठक के समर्थक केर संख्या बढ़य जा रहल अछि. राज्यक महिला संगठन सभ एकदम सं रूपम के पक्ष मे आबि गेलीह.
महिला संगठन केर कार्यकर्ता सभ पटना मे प्रदर्शन सेहो कएलीह. महिला सभ एहि मामला के सीबीआई जांच के मांग करि रहल छथीह. एतबे नहि महिला संगठन के एकजुट होए के बाद राजनीतिक दल सभ सेहो अपन झंडा बुलंद करि देलक अछि..
आरजेडी एहि मामला के सीबीआई जांच के लेल सरकार के चिट्ठी सेहो लिखलक अछि. पार्टी के निशाना पर उप मुख्यमंत्री सुशील कुमार मोदी जी छथिन्ह. कानून-व्यवस्था केर नाम पर सरकार के घेरय के ई नीक मौका अछि.
पूर्णिया के पूर्व एमपी पप्पू यादव जीक मां शांति प्रिया राज्यपाल सं सेहो मुलाकात क चुकल छथीह. ओ रूपम पाठक...आओर पत्रकार नवलेश पाठक केर परिवार के सुरक्षा के संग मामला के सीबीआई जांच के मांग सेहो करलीह.
पप्पू जीक पत्नी आओर पूर्व सांसद रंजीता रंजन एहि मामला मे प्रधानमंत्री आओर केंद्रीय गृह मंत्री सं मिलय जा रहल छथीह. ओ एहि बात पर सवाल उठएलीह जे जेहि तरह सं मोदी जी क्लीन चिट द रहल छथिन्ह ओहि सं पुलिस निष्पक्ष जांच नहि करि पाएत.
नारी गुंजन नाम सं एनजीओ चलाबय वाली सामाजिक कार्यकर्ता पद्मश्री सुधा वर्गीज उप-मुख्यमंत्री सुशील कुमार मोदी सं इस्तीफाक मांग करलीह. हिनकर निशाना पर सेहो मोदी जी छथिन्ह.
जखन कि बिहार वीमेंस नेटवर्क के कहनाय अछि कि जखन धरि मामला दूध के दूध... पानि के पानि नहि होएत संधर्ष चलैत रहत. पटना हाईकोर्ट के वकील सभ कानूनी मदद के लेल तैयार सेहो भ गेलखिन्ह.
सभसं चौकाबय वाला खबर ई आबि रहल अछि जे पूर्णिया सं बीजेपी सांसद उदय सिंह जी सेहो सीबीआई जांच के पक्ष के एकटा चिट्ठी लिखलखिन्ह. आब देखिऔ नीतीश जी कि फैसला लैत छैथि. सभक नजर आब हुनके पर छनि.
सीबीआई जांच के मांग के जोर पकड़ैत देखैत सुशील मोदी जी सेहो आब कहल लागलखिन्ह जे मामला के सीबीआई जांच होबाक चाही. फॉरेंसिक टीम पूर्णिया पहुंचि गेल अछि.
एम्हर पकड़ल गेल पत्रकार नवलेश पाठक केर रिहाई के मांग सेहो जोर पकड़ि रहल अछि. कई ठाम पत्रकार सभक बैठक सेहो भ रहल अछि. लsदsक मामला उलझल जा रहल अछि.
सदस्यता लें टिप्पणियाँ भेजें (Atom)


text:
एकरा लेल बिहार के राजनेता सेहो कम जिम्मेदार नहि छथिन्ह. रेल आओर बजट मे जखन बिहार के उपेक्षा होएत रहय तखन नीतीश कुमार ओकर खिलाफ बजय के जगह... विरोध करय के जगह लालू पर लागल रहलाह. अपने मे लड़ैत रहलाह आओर केंद्र हिनका सभ के अपन लड़ाई पर हंसैत रहल.
नवका- पुरनका लेख सर्च करु...
नहि मिलत विशेष राज्य के दर्जा...
बिहार के विशेष राज्य के दर्जा नहि मिलत. मिलत केना? जखन प्रधानमंत्री खुद एकरा पक्ष मे नहि छथिन्ह त दोसर ककर हिम्मत जे एकरा आगां बढ़ाएत ? कांग्रेस त शुरूए सं बिहार के पिछड़ापन के लेल जिम्मेदार रहल अछि. आब एकटा उम्मीद छल स्पेशल स्टेट्स के सेहो खत्म भs गेल. देश के एकटा प्रमुख अखबार अछि टाइम्स ऑफ इंडिया . एहि अखबार मे साफ लिखल अछि जे PM against special category status demand अहां सभ लिंक के क्लिक करि रिपोर्ट पढ़ि सकय छी.
बिहार के प्रति कांग्रेस के रवैया अहां ईहो बात सं जानि सकय छी जे केंद्रीय मंत्रिमंडल मे बिहार के एकोटा प्रतिनिधि... मंत्री नहि छथिन्ह. रेल बजट मे बिहार के अंगुठा देखाएले गेल... आम बजट मे त साफ- साफ उपेक्षा करि देल गेल. दादा-दीदी के चक्कर मे बिहार बाबू- दादा करि रहल अछि... कराहि रहल अछि. फायदा मे रहय वाला रेल मंत्रालय लालू के खिलाफ श्वेत पत्र लाबय वाला अछि... मुदा करोड़ो रुपया के नुकसान करय वाला विमानन मंत्रालय के किछ नहि कहल जा रहल अछि. सरकार आओर करोड़ो रुपया के पैकेज देबय के सोचि रहल अछि. जेहिआ सं शरद पवार देश के कृषि मंत्री बनलाह देश के खेती के हाल खराब अछि.. .हुनका कारणे महंगाई चरम पर अछि... लोक के खनाय-पिनाय मुश्किल भ गेल अछि. हुनका किछ नहि कहल जाएत. फेर करोड़ो रुपया के आयात... निर्यात के खेल चलत.
एकरा लेल बिहार के राजनेता सेहो कम जिम्मेदार नहि छथिन्ह. रेल आओर बजट मे जखन बिहार के उपेक्षा होएत रहय तखन नीतीश कुमार ओकर खिलाफ बजय के जगह... विरोध करय के जगह लालू पर लागल रहलाह. अपने मे लड़ैत रहलाह आओर केंद्र हिनका सभ के अपन लड़ाई पर हंसैत रहल.
एकरा लेल बिहार के राजनेता सेहो कम जिम्मेदार नहि छथिन्ह. रेल आओर बजट मे जखन बिहार के उपेक्षा होएत रहय तखन नीतीश कुमार ओकर खिलाफ बजय के जगह... विरोध करय के जगह लालू पर लागल रहलाह. अपने मे लड़ैत रहलाह आओर केंद्र हिनका सभ के अपन लड़ाई पर हंसैत रहल.
जखन बिहार के सांसद सभ प्रधानमंत्री सं मिललखिन्ह... त ओ चुपचाप सुनैत रहलखिन्ह. बस विचार करय... मामला के देखय के बात कहि सभ के विदा कs देलखिन्ह. कोसी के लेल जतय 1400 करोड़ रुपया मांगल गेल रहय ओतय बिहार के 117 करोड़ रुपया देल गेल. ई त घाव पर नमक छिड़कनाय भेल. सभ सांसद प्रधानमंत्री सं कहबो कएलखिन्ह जे अहां खुद एकरा राष्ट्रीय आपदा घोषित कएने छलहुं मुदा एतेक राशि त ऊंट के मुंह मे जीरा साबित होएत. ओ किछ नहि बजलाह.
बिहार के 34 टा सांसद मनमोहन सिंह जी सं मिललखिन्ह. ओहि मे आरजेडी... जेडीयू... बीजेपी सभ के नेता छलखिन्ह... लालू यादव... शरद यादव ... राजीव रंजन सिंह... शिवानंद तिवारी... शाहनवाज हुसैन... एनके सिंह. सांसद सभ बिहार के बारे मे करीब आधा घंटा तक हुनका सं बात कएलखिन्ह. प्रधानमंत्री बस भरोस देलखिन्ह. भरोस के बल पर त बिहार अखन धरि ठगाइत रहल अछि. अहां सभ बस हाथ पर हाथ धरि बैसल रहुं.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
चुनचुन मिश्रजीक पार्थिव शरीर के माँ मैथिली अपन कोरा मे नुका लेलनि। 1942 के क्रान्तिगर्भसँ जनमल चुनचुन बाबू आजीवन संघर्ष करैत रहलाह। डाँ जयकांत मिश्र जी जेका चुनचुनबाबू सेहो 16-11-2010 के 2 बजे रति मे मिथिला राज्यक सपना लेने स्वर्गीय भयगेलाह्।
एकटा आधा बाहि वाला कुर्ता, दू टा कपड़ा वल गन्जी, एकटा गमछा आ एकटा धोती बस सबटा एकटा झोरा मे। कोनो लाम काफ नहि। कोनो रिजर्वेशन के चिन्ता नहि। ककरो डर नहि। कानपुर, बम्बई, दिल्ली, हैदराबाद आ कतय नहि, चुनचुन बाबू सबठाम्।
आन्दोलन मैथिली के अष्ट्म सूचिक लेल हो, मिथिला राज्य के लेल हो, या सैराठ सभाक उत्थान के लेल चुनचुन बाबू के अगुआ बिना कोना एखन धरि सम्भव नहि भेल छल्। दिल्ली मे हुनका देखितहि Intelligence ओ दिल्ली पुलिस सब कहनि, “आ गये मिथिला राज्य वाले”। जन्त्तर मन्तर पर एकटा पुलिस कहलकनि “बाबा आप चौरहे से पीछे जा कर धरना पर बैठिये, यहाँ जाम लग जायेगा” चुनचुन बाबू कहल्थिन “कोनो हम पहुनाई करय आयल छियैक, हम त धरना पर आयल छियौक, बैसबौ त एहिठाम, हिम्मत छौ त पकड़ि क हमरा जेहल में दय दे। ओहि समय मात्र 15-20 आदमी जमा भेल छलाह्।
चुनचुन बाबू स हमर पहिल भेंट 2005 के जयपुर सम्मेलन मे भेल छल्। तहिया स ओ हमरा लेल ओ आदरनीय आ अनुकरणीय मैथिली सेवी रहलाह्। ओ किछु दिन स अस्वस्थ रहैत छलाह्। 16-10-2010 क बेनीपट्टी क्षेत्र जयबा काल हुनकर अन्तिम दर्शण भेल आ तखनहु ओ स्वस्थ नहि छलाह मुदा कहलनि जे 2012 मे मिथिला राज्यक लेल पूरा दरभंगा मधुबनी जाम कय देबैक्। ओ कहलनि जे दिसम्बर मे जन्त्तर मन्त्तर पर धरना पर बैसवाक लेल आबि रहल छी। पुन: भेंट होयत्।
हमरा नहि बूझल छल जे चुनचुन बाबू स पुन: भेंट नहि होयत्। परन्तु एहि मैथिलीक सपूत के हम आजन्म नमन करैत रहब आ हुनकर मिथिला राज्यक सपना पुरा करब्। माँ मैथिली अहाँके शान्ति दैथि चुनचुन बाबू।


text:
अरविन्द घोष
अरविन्द घोष या श्री अरविन्द (बांग्ला: শ্রী অরবিন্দ, जन्म: १८७२, मृत्यु: १९५०) एकटा योगी एवं दार्शनिक छलाह। १५ अगस्त १८७२ क कलकत्ता में हिनकर जन्म भेल छल। हिनकर पिता एकटा डाक्टर छलेथ। घोष युवा अवस्था में स्वतन्त्रता संग्राम में क्रान्तिकारी के रूप में भाग लेलेथ, किन्तु बाद में उ एकटा योगी बइन गेलाह और पांडिचेरी में एकटा आश्रम सेहो स्थापित केलेन्ह। योग साधना पर मौलिक ग्रन्थ लिखलेन। हिनकर पूरा विश्व भर में दर्शन शास्त्र पर बहुत प्रभाव छलेन्ह और हिनक साधना पद्धति के अनुयायी सब देशों में पाउल जाय छैथ। ई कवि और गुरु दुनू छलाह। मैथिली प्रेमी के रूप में सेहो हिनका जानल जाएत अछि।


text:
खेती-बारीक क्षेत्र मे सेहो नित नूतन प्रयोग होएबाक आवश्यकता अछि कारण बहुतो लोक कृषि पर निर्भर छथि. मुदा एहन होइत नै अछि. हं, किछु किसान अपना स्तर पर नव-नव प्रयोग क' रहल छथि.
एहने एक किसान छथि नालंदाक राकेश कुमार. एकदम नव तरीका सं खेती क' क्षमता सं डेढ़ गुना बेसी आलूक उत्पादन क' नालंदा जिलाक बिहारशरीफ ब्लॉकक सोहडीह निवासी राकेश कुमार मिसाल बनि गेल छथि. एतबे नै, एक हेक्टेयर मे 1088 क्विंटल आलूक उत्पादन क' ओ विश्व रिकॉर्ड सेहो बना चुकल छथि.
राकेश पहिने दोसर किसान सब जकां पारंपरिक तरीका सं आलू-प्याज आदिक खेती करैत छलाह, जाहि सं हुनका बहुत कम आमद होइत छल. वर्ष 2007 सं ओ पारंपरिक तरीकाक स्थान पर नव तरीका सं खेती शुरू केलनि आ क्षमता सं डेढ़ गुना बेसी आलूक उत्पादन करए लगलाह.
राकेश कहैत छथि जे सामान्य तौर पर खेत मे आलूक कतार 18 इंचक गैप पर रहैत अछि मुदा ओ 21 इंचक गैप मे आलूक कतार लगओलनि. माने पहिल कतार 21 इंचक दूरी पर आ दोसर कतार महज तीन इंचक दूरी पर रहैत अछि. तकर बाद तेसर कतार 21 इंच दूरी पर होइत अछि आ एहिना पूरा खेत सजाओल रहैछ. बीज रोपनी काल मे सेहो एक बीजक समानांतर दोसर बीज नै रहैत अछि, जाहि सं बेहतर परिणाम भेटैत अछि.
राकेश कुमार कहलनि जे एहि तरहक खेती मे बेसी खर्च नै होइत अछि, मुदा उत्पादन डेढ़ गुना बेसी होइत अछि. ओ सलाह देलनि जे किसान लोकनि एहि विधि सं खेती क' उत्पादन बढ़ा सकैत छथि.
— उमेश कुमार राय


text:
लेमाह बोवी
लेमाह रोबर्टा बोवी (जन्म १ फरवरी १९७२) एक लाइबेरियन शान्ति कार्यकर्ता छी जे एक महिला शान्ति आन्दोलन, लाइबेरिया मास एक्शन फोर पीसक महिलाक नेतृत्व करैक लेल जिम्मेदार अछि, जे २००३ मे दोसर लाइबेरियन सिविल युद्धक समाप्त करैमे सहायता केलक । युद्धक समाप्त करैक हुनकर प्रयाससभक साथ, हुनकर सहयोगी एलेन जोनसन सरलीफक साथ, शान्तिक अवधिमे सहायता मिलल आ २००५ मे एक मुफ्त चुनावमे सक्षम भेल, जे की सिरलैफ जीतने छल ।[१]
प्रारम्भिक जीवन[सम्पादन करी]
आघातक उपचारमे शामिल समावेशीकता[सम्पादन करी]
महिला शान्ति आन्दोलन, लाइबेरिया मास एक्शन फोर पीसक नेतृत्व[सम्पादन करी]
शान्तिक मजबूत केनाइ[सम्पादन करी]
शान्ति निर्माणमे मास्टर्स डिग्री[सम्पादन करी]
शान्ति आ सुरक्षा नेटवर्कमे महिलासभ (डब्ल्यूआईपीएसईएन)[सम्पादन करी]
व्यक्तिगत संघर्ष[सम्पादन करी]
धार्मिक दृष्टिकोण[सम्पादन करी]
वृत्तचित्र चलचित्र[सम्पादन करी]
पुरस्कार आ मान्यता[सम्पादन करी]
शिक्षा आ प्रशिक्षण[सम्पादन करी]
पेसागत करियर[सम्पादन करी]
कार्यसभ[सम्पादन करी]
सन्दर्भ सामग्रीसभ[सम्पादन करी]
- ↑ "African women look within for change", CNN, अक्टुबर ३१, २००९।


text: बिहार मे एनडीए आओर यूपीए अपन-अपन घटक दल के संग सीटक तालमेल करीब- करीब पूरा कs लेने अछि. अगर यूपीए के देखल जाए त लालू प्रसाद यादव जीके आरजेडी 22 सीट पर लड़ि सकैत अछि. रामविलास पासवान जीक एलजेपी 12 सीट पर आओर कांग्रेस 6 सीट पर अपन उम्मीदवार खड़ा कs सकैत अछि. ओना कांग्रेस के कहनाय अछि जे अखन सीट बंटवारा पर कोनो फैसला नहिं भेल अछि. एनडीए के जेडीयू आओर बीजेपी के बीच सेहो तालमेल भs गेल अछि. जेडीयू 25 आओर बीजेपी 15 सीट पर लड़त. जहां तक बीजेपी के गप्प अछि त अगर आखिरी क्षण मे कोनो हेरफेर नहिं भेल त ओकर लिस्ट सेहो फाइनल अछि. अपन मिथिलाक सीट पर ध्यान राखि त दरभंगा सं संजय झाजीक उम्मीदवारी पक्का लगैत छनि. कीर्ति आजाद जीके अगर टिकट मिलतन्हि त दिल्ली मे कोनो सीट हुनका द देल जएतन्हि एकर उम्मीद अछि. मधुबनी सं हुकुमदेव नारायण यादव जी के फेर सं मौका मिलतन्हि. अररिया सं प्रदीप सिंह... पश्चिमी चम्पारण सं डॉ सरोज जायसवाल ... पूर्वी चम्पारण सं राधा मोहन सिंह... कटिहार सं निखिल चौधरी... पूर्णिया सं उदय सिंह... भागलपुर सं सैयद शाहनवाज हुसैन के नाम तय मानल जा रहल अछि. बस एकर औपचारिक घोषणा होबाक अछि. ई घोषणा बीजेपी के केंद्रीय चुनाव समिति के बैठक के बाद होएत.


text:
प्रयोगकर्ता वार्ता:नमन भगत
नमन भगत जी समस्त विकिपिडिया समुदाय के तरफ सँ अहाँके मैथिली विकिपिडिया मे हार्दिक स्वागत अछि । विकिपिडिया एक मुक्त विश्वकोश छी जे सब कोइ लिख सकए छी ।
- अखन धरि मैथिली विकिपिडियामे १३,७२४ लेख सभ अछि । एकरा बढेवाक लेल अहाँ हमर सभकऽ योगदानकऽ आवश्यकता अछि ।
- विकिपिडिया कोनो व्यक्तिके सम्पादन करए के लेल अधिकार दएत अछि । अहूँ एतए नव लेख लिखए लेल वा ए मे रहल लेखमे सुधार कऽ सकएत छी, मुदा विकिपिडियामे अहाँ कोनो विज्ञापन वा आत्मकथा नै लिख सकएत छी ।
- सबसँ पहिले दुटा लेख बैंसी पुछए जाए वाला प्रश्न आर विकिपिडिया:स्वशिक्षा पढए के लेल अनुरोध अछि ।
- अपन परिचय दए के लेल अहाँ अपन प्रयोगकर्ता पृष्ठ बनाएब । (परिचय देनाए कोनो अनिवार्य नै अछि)
- विकिपिडियामे नव लेख लिखएके लेल वा ए मे रहल लेख सभमे सम्पादन करएमे कोनो दिक्कत बुझाबए तहन वा विकिके बिषयमे कोनो प्रश्न, सुझाव दए के लेल चबुतरा वा प्रश्न पृष्ठ सम्पादन क अपन प्रश्न, सुझाव राखब ।
- विकिपिडिया सम्बन्धमे सामान्य जानकारी सभके लेल परिचय पृष्ठ देखब ।
- कोनो सहयोग कऽ लेल सहायता पृष्ठ देखब ।
- प्रयोग कऽ लेल प्रयोगस्थल पृष्ठ देखब ।
- हमरा सभके विश्वास अछि जे अहाँ एकटा विकिपिडियन बनि ए विकिके लेख सभ सम्पादन करएमे आनन्दित मानबए ।
- कृपया वार्तालाप पृष्ठमे चाइरगो वक्र (~~~~) प्रयोग कएर सहि करब । ई वार्तालाप पृष्ठमे स्वत: अहाँके नाम, वार्ता पृष्ठके जडी आर तिथि लिख दएत । हमरा कोनो बात पुछए पडत तहन हमर नाम पिछाडी लिखाल (वार्ता)मे क्लिक कऽ प्रश्न पुछ्ब ।
- यदि अहाँके विकिपिडियामे कोनो समस्या पडत तखन अपन वार्तालाप पृष्ठमे {{helpme}} राखब । कोइ अहाँके समस्याके समाधान अवश्य बताएत ।
- अन्य समस्याके लेल प्रवन्धक सभसँ सम्पर्क करब ।
धन्यवाद! --- फाइल:Eagle.svg.png Tulsi Bhagat (Talk) १३:५१, २१ जनवरी २०१५ (NPT)


text:
स्टिफन हेल
स्टिफन वाल्टर हेल (जन्म २३ दिसम्बर १९६२) रोमानियामे जन्मल जर्मन भौतिक वैज्ञानिक आर जर्मनीक गोट्टिङ्गेनमे स्थित म्याक्स प्लाङ्क इन्स्टिच्युट फर बायोफीजिकल क्यामेष्ट्रीक निर्देशकसभ मध्ये एक छी ।[१] हुनका २०१४ मे "नानोस्केल सुक्ष्मदर्शक यन्त्र अर्थात् नानोस्कोप" विकाश कार्यक लेल हुनका एरिक बेजिग आर विलियम मर्नर साथे रसायन शास्त्रमे नोबेल पुरस्कारसँ सम्मानित कएल गेल अछि ।[२][३]
प्रारम्भिक जीवनी[सम्पादन करी]
सन्दर्भ सामग्री[सम्पादन करी]
- ↑ Max Planck Institute for Biophysical Chemistry
- ↑ "The Nobel Prize in Chemistry 2014" [रसायनशास्त्रमे २०१४ नोबेल पुरस्कार], नोबेलप्राइज डट ओर्ग (अङ्ग्रेजीमे) (नोबेल मीडिया), अन्तिम पहुँच ९ अक्टोबर २०१४।
- ↑ "सुक्ष्मकण देखसकै ‘नानोस्कोप' क लेल नोबेल पुरस्कार", नागरिक न्यूज, ८ अक्टोबर २०१४।


text:
जन्मदिन विशेष (13 जुलाई) :: जयंती कुमारी
मिथिला-मैथिली हेतु सतत सक्रिय आ जागृत मैथिलानीलोकनि में प्रमुख श्रीमती जयंती कुमारी जी के आई जन्मदिन छन्हि। हमसब हिनका एकटा सशक्त मिथिलानी संगहि युवा कवियित्री के रूप सँ सेहो परिचित छी। सोशल मीडिया में सतत अपन कविता आ विचार के माध्यम सँ जागृति पसारयवाली जयंती जी के शांत, चिंतक आ प्रभावशाली व्यक्तित्व संगहि एकटा मातृस्वरूपिणी रूप छन्हि जे सतत अपन मिथिला में नारी सशक्तिकरण हेतु सतत प्रयासरत रहय छथि।
हमसब हिनकासँ “मैथिल मंच” के शुभचिंतक अभिभावक रूप में परिचित छी जे समस्त संगठन आ निजी रूप सँ सेहो एकटा अलग स्थान राखैत अछि हमरा सबलेल।
आई समस्त मैथिल मंच परिवार के तरफ सँ जयंती जी के जन्मदिन के ढ़ाकीभरि बधाई आ अशेष शुभकामना दैत मोन हर्षित अछि आ माँ भगवती सँ प्रार्थना जे सतत हिनक मार्गदर्शन आ आशीर्वाद भेटैत रहय।
आजुके दिन हिनक प्रथम कविता संग्रह “अभिसारिका” प्रकाशित भेल छनि एहिलेल सेहो अनंत शुभाकामना